
1. Περιληπτική Περιγραφή.

1. Το επιτυχημένο Roadster της BMW λανσάρεται εκ νέου με μοντέρνο και αυθεντικό στυλ. Η νέα BMW Z4 προσφέρει μία μοναδική οδηγική εμπειρία συνδυάζοντας έξοχη απόλαυση με απόλυτο σπορ πνεύμα. 

2. Το πρώτο BMW Roadster με αναδιπλούμενο hardtop. Το νέο μοντέλο είναι ο διάδοχος των BMW Z4 Roadster και BMW Z4 Coupé. 

3. Νέα BMW Z4 με πολύ μεγάλο καπό, μεγάλους θόλους τροχών, μακρύ μεταξόνιο και κοντούς προβόλους. Μοναδική εμφάνιση με χαμηλωμένο εμπρός τμήμα, εντυπωσιακή πλευρική γραμμή και πίσω άκρο που προβάλλει το μεγάλο πλάτος του αυτοκινήτου. Το καπό του κινητήρα που εκτείνεται πέρα από τους θόλους των τροχών, η μεγάλη μάσκα BMW, τα ‘βράγχια’ στο πλάι, οι μαύρες κολόνες Α, η καμπύλη οροφή και τα πίσω φώτα με καινοτομική τεχνολογία φωτισμού αποτελούν χαρακτηριστικά γνωρίσματα. 

4. Ηλεκτροϋδραυλικά αναδιπλούμενο hardtop δύο τμημάτων με κέλυφος από ελαφρύ αλουμίνιο. Το κέλυφος ανοίγει και κλείνει τελείως αυτόματα μέσα σε 20 δευτερόλεπτα, τα στοιχεία της οροφής που αποθηκεύονται στον ειδικό χώρο διαμορφώνουν μία χαμηλή σχεδίαση στο πίσω τμήμα του αυτοκινήτου που αντανακλά τις παραδοσιακές αναλογίες ενός roadster καθώς και ένα μεγάλο χώρο αποσκευών με μεταβλητή χωρητικότητα από 180–310 λίτρα. Η ποιοτική επένδυση εσωτερικού σε πολύ ανοιχτή απόχρωση καθώς και τα μεγάλα παράθυρα μαζί με το θερμαινόμενο πίσω παρμπρίζ διασφαλίζουν ένα αποκλειστικό περιβάλλον και βελτιστοποιημένη σφαιρική ορατότητα. 

5. Η οδηγική άνεση και η αίσθηση ευρυχωρίας στη νέα BMW Z4 επιτυγχάνουν ένα πρότυπο μοναδικό στην κατηγορία. Ο χώρος για το κεφάλι και τους αγκώνες καθώς και η ευκολία πρόσβασης στο αυτοκίνητο έχουν αυξηθεί σημαντικά σε σχέση με το προηγούμενο μοντέλο. Η χαμηλή θέση των καθισμάτων κοντά στον πίσω άξονα εγγυάται τυπική οδηγική εμπειρία BMW Roadster. Υλικά υψηλής ποιότητας, κορυφαία ποιότητα φινιρίσματος και σχεδίαση του ταμπλό και της κεντρικής κονσόλας προσανατολισμένη στον οδηγό εγγυώνται μία συναισθηματική οδηγική εμπειρία σε ένα ιδιαίτερα κομψό περιβάλλον. 

6. Μεγάλη ποικιλία λύσεων αποθήκευσης, μεταξύ των οποίων ένας ευρύχωρος, εγκάρσιος αποθηκευτικός χώρος πίσω από τα καθίσματα. Το προαιρετικό πακέτο αποθηκευτικών χώρων και το άνοιγμα φόρτωσης στα καθίσματα, συμπεριλαμβανόμενης μιας τσάντας μεταφοράς για ογκώδη αντικείμενα όπως τα σκι και μία τσάντα του γκολφ αυξάνουν την ευελιξία. 

7. Για πρώτη φορά χρήση του συστήματος ελέγχου BMW iDrive στο BMW Roadster. Σε συνδυασμό με το προαιρετικό σύστημα πλοήγησης Professional η νέα γενιά BMW iDrive περιλαμβάνει έναν εργονομικά βελτιστοποιημένο Controller για την επιλογή και έλεγχο των λειτουργιών με περιστροφή, πίεση και κλίση του Controller, μπουτόν στον Controller για άμεση πρόσβαση στις λειτουργίες του μενού, ελεύθερα προγραμματιζόμενα μπουτόν (‘αγαπημένα’) για ακόμα ευκολότερη λειτουργία, καθώς και αναδιπλούμενη οθόνη 8,8 ιντσών με γραφική απεικόνιση υψηλής ανάλυσης και βελτιστοποιημένη δομή μενού. Αναβαθμισμένο σύστημα πλοήγησης με ακόμα μεγαλύτερη γκάμα λειτουργιών στην εισαγωγή προορισμών, στον προγραμματισμό ταξιδιών και στην αναπαράσταση χαρτών. Προαιρετικό ηχοσύστημα με μνήμη σκληρού δίσκου. Απεριόριστη χρήση του Internet στο αυτοκίνητο (προαιρετικά) σε συνδυασμό με το σύστημα πλοήγησης Professional. 

8. Λανσάρισμα της νέας BMW Z4 με γκάμα τριών 6-κύλινδρων εν σειρά κινητήρων, ισχύος από 150 kW/204 hp μέχρι 225 kW/306 hp. Όλες οι εκδόσεις προσφέρουν έναν άριστο συνδυασμό επιτάχυνσης και οικονομίας καυσίμου στην αντίστοιχη κατηγορία τους. BMW EfficientDynamics προσφέρεται στάνταρ με ειδικά χαρακτηριστικά προσαρμοσμένα σε κάθε μοντέλο: 

9. Μεταβλητή διαχείριση βαλβίδων VALVETRONIC ή, αντίστοιχα, τεχνολογίας άμεσου ψεκασμού βενζίνης High Precision Injection, Brake Energy Regeneration, διαχείριση περιφερειακών μονάδων ανάλογα με τις απαιτήσεις, αντλία λαδιού ελεγχόμενη μέσω χαρτογράφησης, ένδειξη σημείου αλλαγής ταχυτήτων, στροφαλοθάλαμος εξ ολοκλήρου από αλουμίνιο ή, αντίστοιχα, από μαγνήσιο/αλουμίνιο, βελτιστοποιημένη αεροδυναμική, έξυπνη τεχνολογία ελαφρού βάρους, ελαστικά μειωμένης αντίστασης κύλισης. Όλες οι εκδόσεις κινητήρων πληρούν τα μελλοντικά πρότυπα εκπομπών ρύπων EU 5 . 

10. Επτατάχυτο σπορ αυτόματο κιβώτιο με διπλό συμπλέκτη προαιρετικό με τη BMW Z4 sDrive35i. Αλλάζοντας ταχύτητες χωρίς την παραμικρή διακοπή ελκτικής ισχύος, το κιβώτιο προσφέρει ένα μοναδικό συνδυασμό πρόσθετης άνεσης ενός αυτόματου κιβωτίου BMW με μέγιστο δυναμισμό και επιδόσεις. Επιτάχυνση και οικονομία καυσίμου βελτιωμένες σε σχέση με τα μοντέλα με μηχανικό κιβώτιο. Εξατάχυτο σπορ αυτόματο κιβώτιο με βελτιστοποιημένη δυναμική αλλαγής ταχυτήτων, άμεση σύνδεση με τον κινητήρα και ελαχιστοποιημένη ολίσθηση μετατροπέα ροπής διατίθεται προαιρετικά για την BMW Z4 sDrive30i και την BMW Z4 sDrive23i. Όλα τα σπορ αυτόματα κιβώτια με μοχλούς αλλαγών ταχυτήτων στο τιμόνι.

11. Έξοχη δυναμική συμπεριφορά χάρη στην ομοιόμορφη κατανομή φορτίου άξονα, πίσω κίνηση και ανάρτηση από ελαφρύ αλουμίνιο με άξονα δύο συνδέσμων εμπρός και πολλαπλών πίσω. Ηλεκτρομηχανικό σύστημα διεύθυνσης, φρένα υψηλής απόδοσης, σύγχρονη γενιά DSC Dynamic Stability Control. Ο Έλεγχος Δυναμικής Ευστάθειας (DSC) που προσφέρεται στάνταρ επιτρέπει στον οδηγό το σετάρισμα του αυτοκινήτου σε τρία στάδια με το πάτημα ενός μπουτόν. Το Dynamic Driving Control επενεργεί στη χαρτογράφηση ελέγχου του πεντάλ του γκαζιού, στη διαχείριση του κινητήρα, στην απόκριση του DSC, στη χαρτογράφηση ελέγχου της υποβοήθησης διεύθυνσης, στη δυναμική αλλαγή ταχυτήτων του προαιρετικού σπορ αυτόματου κιβωτίου και, σε αυτοκίνητα με την προαιρετική ανάρτηση Adaptive M Suspension, στη χαρτογράφηση ελέγχου για ρύθμιση της ηλεκτρονικής απόσβεσης. 

12. Ολοκληρωμένη φιλοσοφία ασφαλείας με εξαιρετικά άκαμπτες δομές αμαξώματος, προκαθορισμένες διαδρομές απόσβεσης φορτίου, ειδική χρήση ατσαλιού υψηλής αντοχής και ειδικά στοιχεία παραμόρφωσης, αερόσακους προστασίας κεφαλής/θώρακα ενσωματωμένους στο εμπρός και πλαϊνό τμήμα των πλατών των καθισμάτων, ζώνες ασφαλείας τριών σημείων με νέα τεχνολογία τεντώματος ζώνης, ενισχυμένες κολόνες Α και roll bar πίσω από τα προσκέφαλα, ελαστικά runflat και Δείκτης Απώλειας Πίεσης Ελαστικού (Tyre Defect Indicator) στάνταρ, διπλοί προβολείς με τεχνολογία φωτισμού bi-xenon, αποτελούν ομοίως στάνταρ εξοπλισμό. 

13.  Κινητήρες: BMW Z4 sDrive35i: straight-six (εξακύλινδρος σε σειρά) βενζινοκινητήρας με Twin Turbo και άμεσο ψεκασμό καυσίμου (High Precision Injection) 
Κυβισμός: 2979 cc, μέγιστη ισχύς: 225 kW/306 hp στις 5800 rpm, 
μέγιστη ροπή: 400 Nm από 1300–5000 rpm
Επιτάχυνση [0–100 km/h]: 5.2 sec (επτατάχυτο σπορ αυτόματο κιβώτιο με διπλό συμπλέκτη: 5.1 sec) 
Τελική ταχύτητα: 250 km/h (155 mph) 
Μέση κατανάλωση καυσίμου σύμφωνα με το Ευρωπαϊκό πρότυπο: 9.4 ltr (9.0 ltr)/100 km 
Εκπομπές CO2 σύμφωνα με το Ευρωπαϊκό πρότυπο: 219 g (210 g)/km.   
14.  BMW Z4 sDrive30i: straight-six (εξακύλινδρος εν σειρά) βενζινοκινητήρας με συνθετικό στροφαλοθάλαμο από μαγνήσιο/αλουμίνιο, VALVETRONIC και double-VANOS
Κυβισμός: 2,996 cc, μέγιστη ισχύς: 190 kW/258 hp στις 6600 rpm, 
μέγιστη ροπή: 310 Nm στις 2750 rpm
Επιτάχυνση [0–100 km/h]: 5.8 sec (σπορ αυτόματο: 6.1 sec) 
Τελική ταχύτητα: 250 km/h (155 mph) 
Μέση κατανάλωση καυσίμου σύμφωνα με το Ευρωπαϊκό πρότυπο: 8.5 ltr (8.3 ltr)/100 km 
Εκπομπές CO2 σύμφωνα με το Ευρωπαϊκό πρότυπο: 199 g (195 g)/km.

15. BMW Z4 sDrive23i: straight-six (εξακύλινδρος εν σειρά) βενζινοκινητήρας με συνθετικό στροφαλοθάλαμο από μαγνήσιο/αλουμίνιο, VALVETRONIC και double-VANOS
Κυβισμός: 2497 cc, max output: 150 kW/204 hp στις 6200 rpm, 
μέγιστη ροπή: 250 Nm  στις 2950 rpm
Επιτάχυνση [0–100 km/h]: 6.6 sec (σπορ αυτόματο: 7.3 sec) 
Τελική ταχύτητα: 242 km/h (239 km/h) (150/148 mph) 
Μέση κατανάλωση καυσίμου σύμφωνα με το Ευρωπαϊκό πρότυπο: 8.5 ltr (8.2 ltr)/100 km 
Εκπομπές CO2 σύμφωνα με το Ευρωπαϊκό πρότυπο: 199 g (192 g)/km.
2. Η Αναγέννηση του Roadster: η Νέα BMW Z4.

Το κλασικό roadster επιστρέφει – ισχυρότερo και κομψότερο από ποτέ, σαν μία μοντέρνα εκδοχή αυτού του ξεχωριστού είδους αυτοκινήτου. Το όνομά του είναι BMW Z4, το μοναδικό αυτοκίνητο στην κατηγορία του που συνδυάζει διαστάσεις κλασικού roadster με θέση καθισμάτων που έχει μετακινηθεί κοντά στον πίσω άξονα, πίσω κίνηση και αυτόματα αναδιπλούμενο hardtop. 

Η νέα BMW Z4 προσφέρει όλη την οδηγική απόλαυση ενός Roadster της BMW με περισσή κομψότητα και στυλ. Με την οροφή ανοιχτή, αυτό το έξοχο διθέσιο προσφέρει μία έντονη, απολαυστική εμπειρία με λιακάδα ή αναζωογονητικό αέρα – ενώ όταν η οροφή είναι κλειστή, προσφέρει την άνεση ενός σπορ coupe της κατηγορίας premium. Χάρη στην πολυδιάστατη προσωπικότητά του και τα ποικίλα χαρακτηριστικά της η νέα BMW Z4 αντιπροσωπεύει την αναγέννηση του roadster. 

Εκτός από τις αυθεντικές αναλογίες και την κομψή σχεδιαστική γλώσσα του αυτοκινήτου, η αισθητική της νέας BMW Z4 υλοποιείται κυρίως μέσα από κλασικές λεπτομέρειες που ερμηνεύονται με ένα νέο, σύγχρονο στυλ, αντιπροσωπευτικό της νέας BMW Z4. Επομένως, αυτό το διθέσιο προσφέρει ένα μοναδικό συνδυασμό συναρπαστικής κομψότητας, ανώτερης ευελιξίας και υποδειγματικής οδηγικής άνεσης. Τα αλουμινένια κελύφη του ελαφρού hardtop δύο τμημάτων αναδιπλώνονται καταλαμβάνοντας ελάχιστο χώρο. Ακόμα και με την οροφή κλειστή, η νέα BMW Z4  διατηρεί όλες τις τυπικές αναλογίες που χαρακτηρίζουν ένα γνήσιο roadster. Επομένως, με τέτοια γνωρίσματα, εύλογα είναι διάδοχος των BMW Z4 Roadster και BMW Z4 Coupé. 

Για μία άκρως απολαυστική οδηγική εμπειρία σε όλες τις συνθήκες, η νέα BMW Z4 διατίθεται με μία γκάμα τριών εξακύλινδρων εν σειρά (straight-six) κινητήριων μονάδων με κυβισμό 3.0 ή 2.5 λίτρων: 225 kW/306 hp στη BMW Z4 sDrive35i, 190 kW/258 hp στη BMW Z4 sDrive30i, και 150 kW/204 hp στη BMW Z4 sDrive23i υπόσχονται έξοχες επιδόσεις και δυναμική επιτάχυνση σε κάθε περίπτωση. 

Η χρήση τεχνολογιών BMW EfficientDynamics επιτυγχάνει μία απαράμιλλη ισορροπία οδηγικής απόλαυσης και οικονομίας καυσίμου. Τελευταίο αλλά σημαντικό, το κορυφαίο μοντέλο – πέραν του μηχανικού εξατάχυτου κιβωτίου – διατίθεται και με το σπορ αυτόματο που έχει επτά ταχύτητες και διπλό συμπλέκτη. 

Διαθέτοντας Dynamic Drive Control στάνταρ, η BMW Z4 επιτρέπει στον οδηγό να μεταβάλλει τη ρύθμιση του κινητήρα, της μετάδοσης και της ανάρτησης με τη βοήθεια ενός μπουτόν σε τρία προγράμματα. Το BMW iDrive, από την άλλη, διατίθεται τώρα για πρώτη φορά προαιρετικά με τη BMW Roadster, ενώ η νέα γενιά iDrive συνδυάζεται με το προαιρετικό σύστημα πλοήγησης Professional. 

Σχεδίαση: η σύγχρονη εμφάνιση ενός κλασικού roadster.

Η νέα BMW Z4 ερμηνεύει την κλασική εμφάνιση του roadster με μοντέρνες, κομψές γραμμές. Οι αναλογίες του αυτοκινήτου δημιουργούνται κυρίως από το μακρύ και χαμηλωμένο καπό του κινητήρα, τους κοντούς προβόλους, το μακρύ μεταξόνιο και τους μεγάλους τροχούς καθώς και από τη χαμηλή θέση των καθισμάτων κοντά στον πίσω άξονα. 

Στο χαμηλωμένο εμπρός τμήμα με τη μεγάλη, κάθετη μάσκα BMW, ο φαρδύς αεραγωγός, οι διπλοί στρογγυλοί προβολείς – στοιχείο ταυτότητας της μάρκας BMW με προβολείς bi-xenon στάνταρ, όλες οι επιφάνειες και οι γραμμές, εστιάζουν σε ένα κοινό σημείο στο δρόμο μπροστά από το αυτοκίνητο, κάνοντας τη νέα BMW Z4 να δείχνει έτοιμη να απογειωθεί. 

Σε προφίλ κυριαρχεί η δυναμική ροή της πλευρικής γραμμής του αυτοκινήτου που συνδέει τους εμπρός και πίσω θόλους τροχών και τονίζει την ελαστική, αθλητική εμφάνιση του Roadster. Ο οριζόντιος προσανατολισμός των γραμμών και επιφανειών του αυτοκινήτου πίσω, από την άλλη, δίνει έμφαση στο μεγάλο πλάτος της νέας BMW Z4. Άλλα χαρακτηριστικά σχεδιαστικά στοιχεία είναι το πολύ μεγάλο καπό που εκτείνεται πάνω από τους θόλους των τροχών, οι μαύρες κολόνες Α, τα ‘βράγχια’ στο πλάι με τα ενσωματωμένα φλας LED, καθώς και τα λεπτά πίσω φώτα με τις τρισδιάστατες σειρές λυχνιών LED. 

Κομψό, σοφιστικέ και αντιπροσωπευτικό ενός γνήσιου roadster: το εσωτερικό.

Για τη δημιουργία μιας αρμονίας εξωτερικού και εσωτερικού που είναι τόσο σημαντική σε ένα ανοιχτό αυτοκίνητο, η πλευρική γραμμή καθορίζεται από τα πάνελ θυρών που διαμορφώνονται μοναδικά από μπροστά μέχρι πίσω. Το κομψό περιβάλλον μέσα στην καμπίνα, που είναι αντιπροσωπευτικό ενός roadster, υιοθετεί σχεδίαση του ταμπλό και της κεντρικής κονσόλας προσανατολισμένη στον οδηγό. 

Η σχήματος U καμπύλη διακοσμητική επιφάνεια στην πλευρά του οδηγού περιλαμβάνει τα χειριστήρια για τα φώτα και τον κλιματισμό, αριστερά και δεξιά του τιμονιού. Αυτά τα στοιχεία διατίθενται σε Satin Silver matt, Fine Aluminium long-grain και Brown Ash grain, ενώ το αντίστοιχο χρώμα και ένθετο χρησιμοποιούνται στην κεντρική κονσόλα και τις εσωτερικές λαβές ανοίγματος θυρών. 

Το διακοσμητικό ένθετο στην πλευρά του συνοδηγού που εκτείνεται σε μία στενή λωρίδα κάτω από τα χειριστήρια φώτων και κλιματισμού (επίσης στην πλευρά του οδηγού) έχουν φινίρισμα είτε σε Satin Silver matt ή σε σκούρα δερματίνη (απομίμηση δέρματος). Οι συνδυασμοί αυτών των δύο υλικών που διατίθενται στη γκάμα διακοσμητικών ένθετων του αυτοκινήτου επιτρέπουν πολύ ελκυστικές αντιθέσεις και μοναδικές εντυπωσιακές λεπτομέρειες. 

Τα καθίσματα με τα ενσωματωμένα προσκέφαλα – τυπικό χαρακτηριστικό σε roadster – διατίθενται στάνταρ με τις BMW Z4 sDrive35i και BMW Z4 sDrive30i σε δέρμα υψηλής ποιότητας, με τρεις διαφορετικές επιλογές χρωμάτων. Το χρώμα που επιλέγεται χρησιμοποιείται επίσης στο κάτω τμήμα του ταμπλό και στο υποβραχιόνιο της επένδυσης θυρών, καθώς και στο υποβραχιόνιο στην κεντρική κονσόλα. 

Το προαιρετικό Extended Leather Package περιλαμβάνει δέρμα για το πάνω τμήμα του ταμπλό, τα μαρσπιέ, τα αλεξήλια σε μαύρο δέρμα καθώς και χειρολαβές θυρών με φινίρισμα δέρματος στο χρώμα της ταπετσαρίας στην πλευρά του συνοδηγού. 

Ένα ειδικό Design Package που προσφέρει ιδιαίτερα κομψές και προηγμένες λεπτομέρειες διατίθεται επίσης με το λανσάρισμα της BMW Z4. Η αποκλειστική σχεδίαση Pure White περιλαμβάνει σπορ καθίσματα με ταπετσαρία nappa leather/alcantara σε Ivory White, διακοσμητικό ένθετο σε δέρμα nappa με το ίδιο χρώμα στην πλευρά του συνοδηγού, επενδύσεις θυρών σε alcantara και διακοσμητικό ένθετο στην πλευρά του οδηγού καθώς και ανθρακί ξύλινη επένδυση Fineline στην κεντρική κονσόλα και στις πόρτες. Το Extended Leather Package είναι επίσης τμήμα του σχεδιαστικού πακέτου Pure White του αυτοκινήτου. 

Σε συνδυασμό με το πακέτο Pure White ο πελάτης μπορεί επίσης να επιλέξει βαφή σε Havanna Brown. Η διευρυμένη γκάμα χρωμάτων για τη νέα BMW Z4 αποτελείται από οκτώ αποχρώσεις, μεταξύ των οποίων η μεταλλική Orion Silver που είναι αποκλειστική για το νέο Roadster. 

Απόλυτη μεταμόρφωση σε 20 δευτερόλεπτα: το πλήρως αυτόματο, αναδιπλούμενο hardtop. 

Η νέα BMW Z4 είναι το πρώτο roadster στην ιστορία της Γερμανικής κατασκευάστριας οχημάτων premium που προστατεύει τους επιβάτες από τον αέρα και τις καιρικές συνθήκες με ένα πλήρως αναδιπλούμενο hardtop. Αυτή η οροφή δύο τμημάτων με ελαφριά αλουμινένια δομή ανοίγει και κλείνει ηλεκτροϋδραυλικά με το πάτημα ενός μπουτόν μέσα σε 20 δευτερόλεπτα, ενώ τα δύο στοιχεία της οροφής αποθηκεύονται σε μια συμπαγή διάταξη στον ειδικό χώρο. Με τον τρόπο αυτό, διατηρείται η χαρακτηριστική λεπτή σχεδίαση πίσω άκρου του Roadster, ενώ όταν το hardtop είναι κλειστό τονίζει και αναδεικνύει περαιτέρω την κομψή εμφάνιση της νέας BMW Z4. 

Διαθέτοντας πραγματικά έξοχα ακουστικά και αεροδυναμικά χαρακτηριστικά, αυτό το πρωτοποριακό σύστημα οροφής θέτει νέα πρότυπα στην κατηγορία της νέας BMW Z4. Μεγάλα παράθυρα και η ανοιχτόχρωμη, υψηλής ποιότητας επένδυση οροφής χαρίζουν στο hardtop μία ελαφριά και περίτεχνη εμφάνιση. Οδηγός και συνοδηγός απολαμβάνουν ένα φωτεινό και αποκλειστικό περιβάλλον, άφθονο χώρο και βέλτιστη ορατότητα. 
Συγκριτικά με το προηγούμενο μοντέλο, τα πλαϊνά παράθυρα είναι κατά 40% μεγαλύτερα, η κρυστάλλινη επιφάνεια του πίσω παραθύρου κατά 52% μεγαλύτερη και η σφαιρική ορατότητα κατά 14% βελτιωμένη από πριν. Το κρυστάλλινο πίσω παράθυρο του hardtop φέρει ηλεκτρικές αντιστάσεις, ενώ τα τέσσερα πλαϊνά παράθυρα της νέας BMW Z4 ανοίγουν ξεχωριστά. 

Ένα ακόμα σημαντικό στοιχείο είναι ότι η ροή φρέσκου αέρα μπορεί να ελεγχθεί από έναν εκτροπέα αέρα που τοποθετείται ανάμεσα στα roll bars πίσω από τα προσκέφαλα. Η ψηλότερη γραμμή οροφής και τα μεγαλύτερα ανοίγματα των θυρών που έχουν αυξηθεί κατά 26 mm επιτρέπουν ακόμα ευκολότερη και πιο άνετη πρόσβαση με την οροφή κλειστή. 

Η αναδιπλούμενη οροφή ανοίγει και κλείνει πιο άνετα μέσω ενός διακόπτη στην κεντρική κονσόλα ή μέσω τηλεχειρισμού από το σύστημα κεντρικού κλειδώματος. Προαιρετικά διατίθεται βελτιωμένη λειτουργία τηλεχειρισμού με Comfort Access, για να μπορεί να κλείνει η οροφή και από απόσταση. 

Η λειτουργία Comfort Access επιτρέπει επίσης τη φόρτωση και εκφόρτωση το χώρου αποσκευών με την οροφή ανοιχτή. Για πρόσβαση στο χώρο αποσκευών στην περίπτωση αυτή, το ανοιχτό hardtop μετακινείται σε ενδιάμεση θέση, διευκολύνοντας την αφαίρεση μεγάλων αντικειμένων. 

Μοναδική μεταβλητότητα που διασφαλίζεται από ευέλικτες λύσεις αποθήκευσης με προαιρετικό άνοιγμα φόρτωσης και μεγάλη ποικιλία αποθηκευτικών χώρων.

Το διαμέρισμα οροφής και ο χώρος αποσκευών χωρίζονται με ένα μεταβλητό ράφι ανάμεσά τους που αναδιπλώνεται σύμφωνα με τις απαιτήσεις όταν κλείνει η οροφή. Αυτό αυξάνει το χώρο αποσκευών από 180 λίτρα με την οροφή ανοιχτή σε 310 λίτρα με την οροφή κλειστή. Το μέγιστο φορτίο έχει αυξηθεί κατά 30 kg σε σχέση με το προηγούμενο μοντέλο στα 330 kg. 

Η ευέλικτη φιλοσοφία χώρου αποσκευών της BMW Z4 αποτελεί πρότυπο στην κατηγορία premium κατασκευαστών, προσφέροντας αρκετό χώρο ακόμα και με το hardtop ανοιχτό για μία μεσαίου μεγέθους, σκληρή βαλίτσα. 

Χρησιμοποιώντας το προαιρετικό άνοιγμα φόρτωσης στην καμπίνα επιβατών, μπορεί να μεταφερθεί μία μεγάλη τσάντα του γκολφ 46 ιντσών. Και όταν η οροφή είναι κλειστή, στο χώρος αποσκευών μεταφέρονται άνετα τέσσερα κιβώτια μεγάλων μπουκαλιών – ή μέσω του ανοίγματος φόρτωσης -  δύο τσάντες του γκολφ 46 ιντσών χωρίς το παραμικρό πρόβλημα. 

Εκτός από την θαυμάσια οροφή με τα προηγμένα χαρακτηριστικά της, η έξοχη λειτουργικότητα της νέας BMW Z4 είναι αποτέλεσμα κυρίως των ποικίλων λύσεων αποθήκευσης: Εκτός από το ντουλαπάκι χωρητικότητας 10 λίτρων και τους αναδιπλούμενους χώρους στις επενδύσεις θυρών, το νέο Roadster της BMW προσφέρει ένα ράφι στη κεντρική κονσόλα καθώς και έναν πρόσθετο αποθηκευτικό χώρο πίσω από το λεβιέ ταχυτήτων, ένα θάλαμο 1.6-λίτρων κάτω από το υποβραχιόνιο και έναν ακόμα αποθηκευτικό χώρο στο ταμπλό. Χαρακτηριστικός είναι ο εγκάρσιος αποθηκευτικός χώρος που εκτείνεται κατά μήκος του πλάτους του εσωτερικού της νέας BMW Z4 πίσω από τα καθίσματα, σαν στοιχείο απολύτως μοναδικό στην κατηγορία. 

Το προαιρετικό Storage Package προσφέρει ακόμα μεγαλύτερη ποικιλία αποθηκευτικών χώρων και λειτουργιών φόρτωσης, με δίχτυα που προσαρτώνται πίσω από τα καθίσματα και στην περιοχή των ποδιών του συνεπιβάτη, ιμάντες πρόσθεσης στο χώρο αποσκευών, δύο ποτηροθήκες κάτω από το υποβραχιόνιο της κεντρικής κονσόλας, έναν πρόσθετο αποθηκευτικό χώρο στο ταμπλό στην πλευρά του οδηγού, καθώς και έναν αποθηκευτικό χώρο στο χώρο αποσκευών. 

Προαιρετικό άνοιγμα φόρτωσης με μία τσάντα μεταφοράς αυξάνει τις δυνατότητες, αφού μπορούν να μεταφέρονται μακρόστενα αντικείμενα όπως τσάντες του γκολφ ή δύο ζευγάρια σκι μήκους 170 cm. 

Μία επιτυχημένη φιλοσοφία με μεγάλη παράδοση: κινητήρες straight-six power στο BMW Roadster.

Κομψές, ρέουσες γραμμές roadster, μάσκα BMW και εισαγωγή αέρα μπροστά, και μία μονάδα straight-six μέσα στο διαμέρισμα του κινητήρα – πραγματικά έξοχα χαρακτηριστικά της νέας BMW Z4. Ήδη από το 1934 αυτός ο συνδυασμός ανέδειξε τη BMW 315/1 σε ένα πολύ επιτυχημένο μοντέλο στο δρόμο και στο μηχανοκίνητο αθλητισμό – ένας θρύλος που διατηρείται μέχρι σήμερα. 

Επομένως, η νέα BMW Z4 λανσάρεται αποκλειστικά με εξακύλινδρες εν σειρά (straight-six) μονάδες, μία γκάμα τριών διαφορετικών κινητήρων που καλύπτουν μία ευρεία γκάμα ισχύος και επιδόσεων. Αυτοί οι μοναδικοί κινητήρες προσφέρουν πολιτισμένη, εύστροφη λειτουργία και απόκρισή, που είναι χαρακτηριστικό για έναν straight-six της BMW με μοναδικό στυλ, προσφέροντας μία απαράμιλλη ισορροπία επιδόσεων και οικονομίας καυσίμου στην κατηγορία premium roadster χάρη στη στρατηγική εξέλιξης BMW EfficientDynamics. 

Ανάλογα με το συνδυασμό κάθε μοντέλου, οι ατομικές εκδόσεις της νέας BMW Z4  διατίθενται μεταξύ άλλων με Brake Energy Regeneration, ένδειξη αλλαγής ταχυτήτων, διαχείριση και έλεγχο περιφερειακών μονάδων του οχήματος όταν είναι απαραίτητο, αντλία λαδιού ελεγχόμενη μέσω χαρτογράφησης, ευφυή τεχνολογία ελαφρού βάρους, βελτιστοποιημένη αεροδυναμική και ελαστικά με μειωμένη αντίσταση κύλισης. 

BMW Z4 sDrive35i: μέγιστες επιδόσεις με μέγιστη απόδοση χάρη στις τεχνολογίες Twin Turbo και High Precision Injection.

Η πιο σπορ και δυναμική έκδοση της νέας BMW Z4 διατίθεται με την πρώτη στον κόσμο straight-six κινητήρια μονάδα με τεχνολογία Twin Turbo, High Precision Injection με άμεσο ψεκασμό καυσίμου και στροφαλοθάλαμο εξολοκλήρου από αλουμίνιο. 

Η χρήση δύο υπερσυμπιεστών ο καθένας από τους οποίους παρέχει στους τρεις κυλίνδρους συμπιεσμένο αέρα διασφαλίζει ένα πρωτοφανές πρότυπο απόκρισης για υπερτροφοδοτούμενο κινητήρα. Η κινητήρια μονάδα παράγει μέγιστη ροπή 400 Nm χωρίς την παραμικρή καθυστέρηση, διατηρώντας αυτό το υψηλό επίπεδο ροπής σε μία ευρεία κλίμακα στροφών από 1300 μέχρι 5000 rpm. 

Η μέγιστη ισχύς των 225 kW/306 hp παράγεται στις 5800 rpm, και η BMW Z4 sDrive35i επιταχύνει στα 100 km/h μέσα σε 5,2 δεύτερα (επτατάχυτο σπορ αυτόματο κιβώτιο με διπλό συμπλέκτη σε 5,1 δευτερόλεπτα). Αυτές οι έξοχες επιδόσεις συνεχίζονται μέχρι ότου το αυτοκίνητο αγγίξει την ταχύτητα των 250 km/h, όπου παρεμβαίνει ο ηλεκτρονικός κόφτης. 

Ο Ψεκασμός Υψηλής Ακρίβειας - High Precision Injection είναι βασική λειτουργία στη φιλοσοφία μέγιστης οικονομίας καυσίμου. Ψεκάζοντας καύσιμο απευθείας στο θάλαμο καύσης, ο Ψεκασμός Υψηλής Ακρίβειας προσφέρει μία λειτουργία ψύξης που επιτρέπει υψηλότερη αναλογία συμπίεσης και βελτιστοποιεί την απόδοση της διαδικασίας καύσης. Η δεύτερη γενιά άμεσου ψεκασμού βενζίνης που εξέλιξε η BMW διασφαλίζει σημαντικά πλεονεκτήματα στην οικονομία καυσίμου, χωρίς με οποιοδήποτε τρόπο να περιορίζονται οι δυναμικές αρετές της κινητήριας μονάδας. Επομένως, η BMW Z4 sDrive35i επιτυγχάνει μέση κατανάλωση καυσίμου στον Ευρωπαϊκό κύκλο δοκιμών 9.4 liters/100 km, τιμή που φτάνει τα 9.0 λίτρα με το επτατάχυτο, σπορ αυτόματο κιβώτιο με διπλό συμπλέκτη. 

Εξακύλινδροι ατμοσφαιρικοί κινητήρες: ισχυροί και ελαφριοί χάρη στο μαγνήσιο.

Προσφέροντας άμεση ισχύ και επιδόσεις, έξοχη πολιτισμένη λειτουργία και υποδειγματική κατανάλωση, οι δύο εξακύλινδροι ατμοσφαιρικοί κινητήρες των BMW Z4 sDrive30i και BMW Z4 sDrive23i θεωρούνται υποδειγματικοί στις κατηγορίες τους. Ζυγίζοντας μόλις 161 kg και, αντίστοιχα, 158.5 kg, και οι δύο μονάδες, χάρη στο συνθετικό στροφαλοθάλαμό τους από μαγνήσιο/αλουμίνιο, κυλινδροκεφαλές από ειδικό συνθετικό υλικό και ελαφρού βάρους εκκεντροφόρους με αλουμινένιες μονάδες ελέγχου VANOS, είναι υποδειγματικά ελαφριοί. 

Ενώ το σύστημα διαχείρισης κινητήρα VALVETRONIC της BMW ελέγχει τη βύθιση των βαλβίδων εισαγωγής, ο μηχανισμός double-VANOS μεταβάλλει τη γωνία των βαλβίδων εισαγωγής και εξαγωγής με μία συνεχή, γραμμική διαδικασία. Αυτό ελαχιστοποιεί τις φάσεις αλλαγής κύκλων χρονισμού και επιτρέπει μία ιδιαίτερα αποδοτική χρήση καυσίμου, επιτυγχάνοντας μια γεμάτη καμπύλη ροπής και χαρίζοντας στον κινητήρα βέλτιστη απόκριση. 

Η κινητήρια μονάδα της BMW Z4 sDrive30i παράγει μέγιστη ισχύ 190 kW/258 hp από κυβισμό 3.0 λίτρων στις 6600 rpm. Η μέγιστη ροπή των 310 Nm, από την άλλη, παράγεται στις 2750 rpm. Με αυτό το είδος ισχύος, η BMW Z4 sDrive30i επιταχύνει από στάση στα 100 km/h σε 5.8 δεύτερα (με σπορ αυτόματο κιβώτιο σε 6.1 δεύτερα). Η τελική ταχύτητα, από την άλλη, περιορίζεται ηλεκτρονικά στα 250 km/h. 

Με μέση κατανάλωση 8.5 λίτρων στον Ευρωπαϊκό κύκλο δοκιμών (8.3 λίτρα με σπορ αυτόματο) και εκπομπές CO2 199 g/km (με σπορ αυτόματο: 195 g/km), η νέα BMW Z4 sDrive30i προσφέρει μία εντυπωσιακή ισορροπία επιτάχυνσης και οικονομίας καυσίμου. 

Με κυβισμό 2.5 λίτρων έχοντας την ίδια τεχνολογία με τη μονάδα 3.0-λίτρων, ο κινητήρας της BMW Z4 sDrive23i ξεχωρίζει για τις μοναδικές αρετές του. Ειδικά αυτό το μοντέλο προσφέρει μία πρωτοφανή ισορροπία σπορ συμπεριφοράς και οικονομίας: ο εξακύλινδρος παράγει μέγιστη ισχύ 150 kW/204 hp στις 6200 rpm και μέγιστη ροπή 250 Nm από τις 2950 rpm. 

Επιταχύνοντας από στάση στα 100 km/h σε 6,6 δεύτερα (με σπορ αυτόματο σε 7.3 δευτερόλεπτα), η BMW Z4 sDrive23i εγκαινιάζει ένα νέο ρεκόρ σ’ αυτή την κατηγορία επιδόσεων. Η τελική ταχύτητα των 242 km/h (με σπορ αυτόματο: 239 km/h, η μέση κατανάλωση των 8.5 λίτρων (με σπορ αυτόματο: 8.2 litres) ανά 100 χιλιόμετρα στον Ευρωπαϊκό κύκλο δοκιμών, και εκπομπές CO2 199 g/km (με σπορ αυτόματο: 192 g/km) καθιστούν τη νέα BMW Z4 sDrive23i ένα πολύ αποδοτικό βασικό μοντέλο στο μοναδικό κόσμο του BMW Roadster. 

Εξατάχυτο κιβώτιο με εξαιρετικά μικρή διαδρομή λεβιέ στάνταρ. 

Όλες οι εκδόσεις της νέας BMW Z4 διατίθενται στάνταρ με εξατάχυτο μηχανικό κιβώτιο. Έχοντας εξελιχθεί ειδικά για το νέο Roadster της BMW, οι διάφορες εκδόσεις του κιβωτίου έχουν ιδιαίτερα σπορ χαρακτήρα. Αυτό επιτυγχάνεται με την πολύ κοντή διαδρομή του λεβιέ, που είναι πολύ μικρότερη συγκριτικά με όλων των άλλων σημερινών μοντέλων BMW με μηχανικό κιβώτιο. 

Προαιρετικό: επτατάχυτο σπορ αυτόματο κιβώτιο με διπλό συμπλέκτη και εξατάχυτο σπορ αυτόματο με Steptronic.

Προαιρετικά, η κορυφαία έκδοση του νέου Roadster, η BMW Z4 sDrive35i, διατίθεται με το νέο, σπορ αυτόματο κιβώτιο με διπλό συμπλέκτη που εξέλιξε η BMW. Αυτό διασφαλίζει ακόμα ταχύτερη επιτάχυνση, συνδυάζοντας έξτρα επιδόσεις και δυναμισμό ακόμα και συγκριτικά με το απλό εξατάχυτο μηχανικό κιβώτιο, με όλα τα χαρακτηριστικά άνεσης ενός αυτόματου κιβωτίου BMW. 

Το επτατάχυτο σπορ αυτόματο με διπλό συμπλέκτη αλλάζει ταχύτητες χωρίς την παραμικρή διακοπή ελκτικής ισχύος, ενώ η ταχεία και ομαλή αλλαγή επιτρέπει ασυνήθιστα αρμονική επιτάχυνση και βοηθά στη μείωση τόσο της κατανάλωσης όσο και των εκπομπών ρύπων. 

Η BMW Z4 sDrive35i με επτατάχυτο σπορ αυτόματο κιβώτιο επιταχύνει στα 100 km/h μόλις σε 5,1 δεύτερα, ενώ η κατανάλωση στον Ευρωπαϊκό κύκλο δοκιμών των  9.0 litres/100 km είναι καλύτερη κατά 0.5 λίτρα από το ίδιο μοντέλο με μηχανικό κιβώτιο. Το σπορ αυτόματο κιβώτιο προσφέρει στον οδηγό τη δυνατότητα επιλογής είτε μιας αυτόματης ή μιας μηχανικής διαδικασίας αλλαγής ταχυτήτων. Ένας ηλεκτρονικός επιλογέας ταχυτήτων νέας σχεδίασης στην κεντρική κονσόλα χρησιμεύει για τον έλεγχο του σπορ αυτόματου κιβωτίου όταν είναι απαραίτητο. Εναλλακτικά, ο οδηγός μπορεί να αλλάζει σχέσεις από τους μοχλούς του τιμονιού. 

Επομένως, στο πρόγραμμα D μπορεί, με την πίεση ενός μοχλού, να επιλέξει άμεσα πρόγραμμα μηχανικής αλλαγής σχέσεων. Από την άλλη, η στάνταρ λειτουργία Dynamic Drive Control, επενεργεί σε διάφορες άλλες παραμέτρους και επηρεάζει το συνολικό σετάρισμα του αυτοκινήτου καθώς και τα χαρακτηριστικά αλλαγών του σπορ αυτόματου προγράμματος. 

Στα προγράμματα SPORT και SPORT+, αυτό διασφαλίζει σημαντικά ισχυρότερη επιτάχυνση με ακόμα ταχύτερη διαδικασία αλλαγών, όπου οι ταχύτητες αλλάζουν κλείνοντας το συμπλέκτη ακόμα ταχύτερα από πριν, με τον οδηγό να έχει άμεση σπορ αίσθηση. 

Το εξατάχυτο, σπορ αυτόματο κιβώτιο που διατίθεται προαιρετικά και με τις BMW Z4 sDrive30i και BMW Z4 sDrive23i βελτιώνει όχι μόνο την οδηγική άνεση, αλλά και τις σπορ επιδόσεις του Roadster της BMW. Πραγματικά, τα σπορ χαρακτηριστικά του αυτοκινήτου οφείλονται κυρίως στην άμεση σύνδεση του κιβωτίου με τον κινητήρα, με βάση την σύγχρονη τεχνολογία μετατροπέα ροπής με ενσωματωμένο αποσβεστήρα στρέψης για την αποφυγή περιττής ολίσθησης και, κατ’ επέκταση, την κατάργηση της ανεπιθύμητης απώλειας ισχύος και επιδόσεων. Ακόμα και η παραμικρή κίνηση του πεντάλ του γκαζιού μετατρέπεται άμεσα σε γρήγορη επιτάχυνση με ελαχιστοποιημένους χρόνους αλλαγών. 

Η λειτουργία Steptronic του αυτόματου κιβωτίου προσφέρει στον οδηγό την ευκαιρία να αλλάζει σχέσεις μηχανικά, όπως επιθυμεί. Εκτός από την αλλαγή ταχυτήτων μέσω του επιλογέα στην κεντρική κονσόλα, ο οδηγός έχει επίσης τη δυνατότητα με το εξατάχυτο σπορ αυτόματο κιβώτιο να χρησιμοποιεί τους μοχλούς στο τιμόνι. Μετακινώντας το μοχλό επιλογής στη κατάλληλη θέση αλλαγής, ο οδηγός μπορεί να αλλάζει ταχύτητες μηχανικά, ή στο πρόγραμμα D, να αλλάζει τις ταχύτητες που επιθυμεί μέσω των μοχλών.

Η λειτουργία Dynamic Drive Control επηρεάζει επίσης τα χαρακτηριστικά αλλαγών ταχυτήτων του εξατάχυτου σπορ κιβωτίου με ακόμα πιο άμεσες αλλαγές και σαφή αίσθηση στα προγράμματα SPORT και SPORT+. 

Προηγμένη τεχνολογία ανάρτησης, ελαφριά φρένα υψηλής απόδοσης. 

Η πίσω κίνηση, τυπικό στοιχείο BMW, η τέλεια κατανομή φορτίου άξονα, το μακρύ μεταξόνιο και το χαμηλό κέντρο βάρους του roadster δημιουργούν ιδανικές συνθήκες για έξοχη ευελιξία σε όλες τις συνθήκες. 

Έχοντας εμπρός άξονα δυο συνδέσμων που κατασκευάζεται κυρίως από αλουμίνιο και βελτιστοποιημένα γόνατα ελατηρίων και έναν πίσω άξονα πολλαπλών συνδέσμων, η νέα BMW Z4 διαθέτει δοκιμασμένες φιλοσοφίες αναρτήσεων σε μία διάταξη τέλεια προσαρμοσμένη στα ειδικά χαρακτηριστικά του μοναδικού Roadster της BMW. Ένα έξοχο χαρακτηριστικό είναι η συνεπής τεχνολογία ελαφρού βάρους στον τομέα του εμπρός άξονα, με τη δομή δύο συνδέσμων να προσφέρει ιδανικές συνθήκες για έξοχη δυναμική, χάρη στην κινηματική διάταξη των διαφόρων εξαρτημάτων. 

Ο πίσω άξονας της BMW Z4 Roadster, από την άλλη, ξεχωρίζει χάρη στη συμπαγή διάταξη και την ακριβή γεωμετρία τροχών, τη σαφή κατανομή λειτουργιών μεταξύ των διαμηκών βραχιόνων που συνδέονται στο αμάξωμα και των εγκάρσιων συνδέσμων ελέγχου σύγκλισης, διευκολύνοντας το σετάρισμα της ανάρτησης. Σαν αποτέλεσμα, η κατευθυντική ευστάθεια, η ακρίβεια διεύθυνσης και η σταθερότητα στις αλλαγές λωρίδων κυκλοφορίας μπορούν να βελτιστοποιούνται απολύτως ανεξάρτητα. 

Το EPS Electric Power Steering παίζει πρωταγωνιστικό ρόλο και στην κατηγορία της BMW Z4 , αυξάνοντας την ακρίβεια και άνεση των ελιγμών διεύθυνσης και ταυτόχρονα μειώνοντας την κατανάλωση καυσίμου, αφού το ηλεκτρικό μοτέρ της υποβοήθησης διεύθυνσης ενεργοποιείται μόνον όταν είναι απαραίτητο ή το επιθυμεί ο οδηγός. 

Η νέα BMW Z4 εφοδιάζεται με νέα φρένα υψηλής απόδοσης χάρη στη δυναμική τους επιβράδυνση, την απουσία φαινόμενων κόπωσης, το χαμηλό βάρος και τη χαμηλή φθορά των τακακιών. Παράλληλα, η BMW Z4  είναι το πρώτο αυτοκίνητο στην κατηγορία με ηλεκτρικό χειρόφρενο που ενεργοποιείται και απελευθερώνεται  από ένα μπουτόν στην κεντρική κονσόλα. Όλες οι εκδόσεις της νέας BMW Z4 διατίθενται στάνταρ με ζάντες ελαφρού κράματος αλουμινίου 17 ιντσών και ελαστικά runflat καθώς και με Δείκτη Απώλειας Πίεσης Ελαστικού - Tyre Defect Indicator. 

Η νέα γενιά DSC Dynamic Stability Control χρησιμεύει όχι μόνο για την ενεργοποίηση του ABS αλλά και για τη διασφάλιση της ευστάθειας σε ολισθηρούς δρόμους, ενεργοποιώντας τα φρένα ή μειώνοντας την κινητήρια ισχύ, περιλαμβάνει όμως και άλλες λειτουργίες όπως Πέδηση Στεγνώματος - Dry Braking και Πέδηση Αναμονής - Brake Standby καθώς και Υποβοήθηση Εκκίνησης - Start-Off Assistant στη νέα BMW Z4. Λειτουργώντας σαν ένα μπλοκέ διαφορικό, το DSC αποτρέπει την ολίσθηση του εσωτερικού τροχού σε μία στροφή υπό ελάχιστο ή ακόμα και μηδενικό φορτίο, σε όλες τις δυναμικές οδηγικές συνθήκες. 

Ενεργοποιώντας και πάλι το πρόγραμμα Traction με το πάτημα ενός μπουτόν, ο οδηγός μπορεί να αυξάνει τα όρια απόκρισης για παρέμβαση μέσω των φρένων, έχοντας επομένως τη δυνατότητα να ξεκινά στο χιόνι με τους κινητήριους τροχούς να σπινάρουν ελαφρώς. Εάν θέλει, μπορεί να απενεργοποιεί πλήρως το σύστημα ελέγχου DSC . 

Adaptive M Suspension με ηλεκτρονικά ρυθμιζόμενους αποσβεστήρες.

Προαιρετικά, η ευελιξία της BMW Roadster μπορεί να αυξηθεί περαιτέρω με την προσαρμοζόμενη ανάρτηση Adaptive M Suspension που φέρει ηλεκτρονικά ελεγχόμενους αποσβεστήρες. Ένα ακόμα σημαντικό σημείο είναι ότι η Adaptive M Suspension χαμηλώνει όλο το αυτοκίνητο κατά 10 mm, διασφαλίζοντας ακόμα πιο ακριβή απόκριση στους ελιγμούς διεύθυνσης. 

Μία μονάδα κεντρικού ελέγχου μεταβάλλει  τα στάδια συμπίεσης και επαναφοράς στους τέσσερις αποσβεστήρες αερίου διπλών χιτωνίων, ώστε να επιτυγχάνεται βέλτιστη απόκριση σε όλες τις συνθήκες. Πραγματικά, αυτός ο χρόνος απόκρισης είναι τόσο σύντομος, ώστε ένα σήμα που εκδίδεται από έναν εμπρός τροχό τη στιγμή που διασχίζει μία λακκούβα φτάνει και ρυθμίζει εκ νέου τους πίσω αποσβεστήρες πριν καν οι πίσω τροχοί περάσουν από την ίδια ανωμαλία του δρόμου. 

Άνεση και σπορ συμπεριφορά ταυτόχρονα: Dynamic Drive Control.

Χάρη στο Dynamic Drive Control, ο οδηγός της νέας BMW Z4 μπορεί να μεταβάλλει τη χαρτογράφηση ελέγχου που, κατ’ επέκταση, μεταβάλλει τις δυνάμεις απόσβεσης της Adaptive M Sports Suspension. Η λειτουργία Dynamic Drive Control επηρεάζει επίσης την προοδευτικότητα του πεντάλ του γκαζιού, την απόκριση του κινητήρα, την χαρτογράφηση ελέγχου της υποβοήθησης διεύθυνσης και τα όρια απόκρισης του DSC Dynamic Stability Control. Αν υπάρχει αυτόματο κιβώτιο, η δυναμική διαδικασία αλλαγών ταχυτήτων ελέγχεται επίσης σ’ αυτό το πρόγραμμα. 

Ο οδηγός ελέγχει το Dynamic Drive Control μέσω ενός μπουτόν στην κεντρική κονσόλα, που βρίσκεται ακριβώς δίπλα στον επιλογέα ταχυτήτων (μηχανικό ή αυτόματο κιβώτιο). Μέσω ενός διακόπτη δύο θέσεων, μπορεί επιπλέον να επιλέξει τα προγράμματα NORMAL, SPORT and SPORT+, ενεργοποιώντας με αυτό τον τρόπο ένα προδιαμορφωμένο, άριστα ισορροπημένο σετάρισμα. 

Οι διαφορές μεταξύ αυτών των ατομικών προγραμμάτων είναι πολύ σαφείς στο δρόμο: το Sport mode, για παράδειγμα, προσφέρει πολύ πιο άμεση απόκριση διεύθυνσης και πεντάλ του γκαζιού. Το SPORT+ mode, από την άλλη, χρησιμεύει επιπρόσθετα για την ενεργοποίηση της λειτουργίας DTC Dynamic Traction Control στο πρόγραμμα DSC, επιτρέποντας σκόπιμα ελαφρά ολίσθηση των κινητήριων τροχών και δίνοντας τη δυνατότητα στον οδηγό να πάρει μία στροφή με ελεγχόμενη υπερστροφή ισχύος (drift). 

Αμάξωμα: πρόσθετος χώρος, μεγαλύτερη ασφάλεια.

Η νέα BMW Z4 είναι ελαφρώς μεγαλύτερη εξωτερικά από την προκάτοχό της, προσφέροντας παράλληλα σημαντικά αυξημένη ευρυχωρία και πολύ περισσότερο χώρο φόρτωσης: Το νέο Roadster της BMW έχει μήκος 4239 mm, πλάτος 1790 mm, και ύψος 1291 mm. Το μεταξόνιο έχει μήκος 2496 mm. Εκτός από τη σφαιρική ορατότητα, το εσωτερικό προσφέρει περισσότερο χώρο για το κεφάλι (+ 5 mm), έξτρα χώρο για τους ώμους (+ 20 mm) και μεγαλύτερη ελευθερία κινήσεων για τους αγκώνες (+ 43 mm). Ένα ακόμα σημείο είναι ότι το άνοιγμα των θυρών έχει αυξηθεί κατά 26 mm, για πιο άνετη πρόσβαση με την οροφή κλειστή. 
Η πολύ άκαμπτη δομή του αμαξώματος, η ελαφριά δομή και η ομοιόμορφη κατανομή φορτίου άξονα βελτιώνουν την ασφάλεια και ευελιξία της νέας BMW Z4. Οι πολύ ανθεκτικές φέρουσες δομές, η βέλτιστη χρήση ζωνών παραμόρφωσης, ο εξαιρετικά άκαμπτος κλωβός επιβατών και τα αποτελεσματικά συστήματα συγκράτησης διασφαλίζουν υποδειγματική ασφάλεια στα ατυχήματα. Εμπρόσθιοι αερόσακοι και αερόσακοι προστασίας κεφαλής/θώρακα, προεντατήρες ζωνών ασφαλείας και περιοριστές φορτίου ενεργοποιούνται από το ηλεκτρονικό σύστημα ασφαλείας μέσω αισθητήρων, ανάλογα με τον τύπο και τη σφοδρότητα μιας σύγκρουσης. Οι αερόσακοι προστασίας κεφαλής/θώρακα είναι ενσωματωμένοι στην εξωτερική πλευρά των πλατών των καθισμάτων και διογκώνονται καλύπτοντας μία μεγάλη επιφάνεια σε περίπτωση πλευρικής σύγκρουσης. 

Πρεμιέρα στο BMW Roadster: η νέα γενιά BMW iDrive.

Η νέα Z4 είναι το πρώτο μοντέλο BMW Roadster που διαθέτει το προηγμένο σύστημα ελέγχου iDrive σαν τμήμα του προαιρετικού, δορυφορικού συστήματος πλοήγησης Professional.

Στη νέα BMW Z4, το σύστημα ελέγχου iDrive που είναι βελτιωμένο τεχνολογικά, αναλαμβάνει την ενεργοποίηση και τον έλεγχο όλων των λειτουργιών ψυχαγωγίας, ενημέρωσης, πλοήγησης και τηλεπικοινωνίας. Το ίδιο το σύστημα αποτελείται από έναν Ελεγκτή (Controller) στην κεντρική κονσόλα και μία αναδιπλούμενη Οθόνη Ελέγχου υψηλής ανάλυσης στο ταμπλό, επιτρέποντας στον οδηγό να ελέγχει διαισθητικά και με ασφάλεια όλες τις διαθέσιμες λειτουργίες μέσω τυποποιημένων κινήσεων του Controller -με απλή πίεση προς μία κατεύθυνση, περιστροφή ή πίεση - ανάλογα με τις απαιτήσεις. 

Πιέζοντας τα μπουτόν άμεσης επιλογής στο νέο Controller, ο χρήστης μπορεί να μεταβάλλει άμεσα τις λειτουργίες του CD, του ραδιοφώνου, του τηλεφώνου και της πλοήγησης. Η σειρά μπουτόν άμεσης επιλογής ολοκληρώνεται τώρα με τα τρία μπουτόν εντολών MENU, BACK και OPTION, ενώ οκτώ αγαπημένα (favourite) μπουτόν στο ταμπλό επιτρέπουν στο χρήστη να επιλέγει απευθείας όχι μόνο ραδιοφωνικούς σταθμούς, τηλεφωνικούς αριθμούς και προορισμούς πλοήγησης, αλλά και άλλα στοιχεία των μενού απευθείας μέσω του iDrive. 

Η Οθόνη Ελέγχου 8,8 ιντσών με υψηλή ανάλυση 1280 x 480 pixels προσφέρει άριστη ευκρίνεια στη παρουσίαση γραφικών ή σελίδων του internet. Μία φωτογραφία του Controller που απεικονίζεται στην Οθόνη Ελέγχου προσφέρει στον οδηγό πιο σαφή προσανατολισμό ως προς την επιλογή του επόμενου βήματος στη διαδικασία λειτουργίας. 

Η χρήση του συστήματος πλοήγησης είναι τώρα ακόμα πιο εύκολη χάρη στις βελτιστοποιημένες τεχνολογίες του BMW iDrive. Η απεικόνιση χαρτών σε όλη την οθόνη, για παράδειγμα, προσφέρει μία ασύγκριτα λεπτομερή άποψη της περιοχής όπου κινείται ο οδηγός. Εναλλακτικά, η Οθόνη Ελέγχου προσφέρει επίσης ένα βοηθητικό παράθυρο που παρουσιάζει και άλλες λεπτομέρειες και χάρτες ανεξάρτητα από το βασικό χάρτη. Καθώς τα δεδομένα πλοήγησης αποθηκεύονται σε ένα σκληρό δίσκο 80 GB που τοποθετείται στο αυτοκίνητο, οι χρόνοι πρόσβασης είναι ακόμα μικρότεροι και ταχύτεροι από πριν. Εξάλλου, ο σκληρός δίσκος μπορεί να χρησιμοποιηθεί για την αποθήκευση μουσικών αρχείων 15 GB. 

Άνεση κλιματισμού αποκλειστικά για Roadster και δέρμα με  Sun Reflective Technology. 

Η νέα BMW Z4 διατίθεται στάνταρ με κλιματισμό και επτά ταχύτητες ανεμιστήρα. Ο προαιρετικός, αυτόματος κλιματισμός επιτρέπει την ξεχωριστή ρύθμιση θερμοκρασίας στην πλευρά οδηγού και συνοδηγού, ατομικό, αυτόματο έλεγχο θερμοκρασίας σε πέντε στάδια έντασης και μηχανική ρύθμιση της κατανομής αέρα. Τέλος, με την οροφή ανοιχτή, ο αυτόματος κλιματισμός προσφέρει ένα κατάλληλα διαμορφωμένο πρόγραμμα κάμπριο. 

Όπως τα Cabrio μοντέλα της BMW, το νέο Roadster διατίθεται με ένα ειδικό, καινοτομικό τύπο δέρματος στα καθίσματα, τις επενδύσεις εσωτερικού και το τιμόνι που μειώνει σημαντικά την επίδραση της δυνατής ηλιακής ακτινοβολίας: χάρη στην επεξεργασία του δέρματος με Sun Reflective Technology επιτυγχάνεται η ενσωμάτωση ουσιών μέσα στο υλικό που ανακλούν την υπέρυθρη ακτινοβολία του ηλιακού φωτός. 

Κορυφαία συστήματα ήχου και επικοινωνίας.

Τα ηχοσυστήματα που διατίθενται με την BMW Z4 ορίζουν πρότυπα στην κατηγορία τους από κάθε άποψη. 

Το CD player που συνοδεύει στάνταρ τη σειρά μπορεί επίσης να αναπαράγει μουσικά αρχεία σε μορφή ΜΡ3. Τα προαιρετικά ηχοσυστήματα συνοδεύονται από έως 14 ηχεία και δύο πρόσθετα κεντρικά ηχεία για μία έντονη και πολύ πιστή ηχητική εμπειρία, με ενισχυτές ισχύος έως 650 Watt. 

Μία διεπαφή USB διατίθεται προαιρετικά, συμπληρώνοντας τη στάνταρ είσοδο AUX και επιτρέποντας την ενσωμάτωση διαφόρων εξωτερικών MP3  ή άλλων μέσων αποθήκευσης δεδομένων, όπως ένα συμβατικό USB stick στο ηχοσύστημα του αυτοκινήτου. Τέλος, διατίθεται ένα CD/DVD changer στο ντουλαπάκι, προαιρετικά. 

Το κιτ προ-εγκατάστασης κινητού τηλεφώνου με διεπαφή Bluetooth που διατίθεται σε συνδυασμό με ραδιόφωνο Professional και σύστημα πλοήγησης Professional προσφέρει ακόμα μεγαλύτερη ασφάλεια και άνεση όταν τηλεφωνείτε οδηγώντας. Για πλήρη ενσωμάτωση των πιο σύγχρονων μονάδων επικοινωνίας Smartphone στο αυτοκίνητο, η νέα BMW Z4 διατίθεται επίσης με έναν νέο ειδικό αντάπτορα. 

Νέα μονάδα παραγωγής: Το BMW Roadster θα κατασκευάζεται στο Regensburg.

Η νέα BMW Z4 κατασκευάζεται στο Εργοστάσιο της BMW στο Regensburg μαζί με τη BMW Σειρά 3 και τη BMW Σειρά 1. Και αυτό επειδή το Εργοστάσιο της BMW στο Spartanburg, όπου κατασκευαζόταν το προηγούμενο μοντέλο, θα επικεντρωθεί από τώρα και στο εξής αποκλειστικά σε μοντέλα BMW X. 

Το πρώτο BMW Roadster με hardtop σηματοδοτεί το τέλος – προς το παρόν – μιας μεγάλης και συναρπαστικής σειράς έξοχων ανοιχτών μοντέλων. Πραγματικά, η ιστορία των BMW Roadster χρονολογείται από τη δεκαετία του 1930, καθώς το πρώτο μοντέλο αυτής της κατηγορίας BMW 3/15 PS DA 3 Type Wartburg κατασκευάστηκε το 1930 και το 1931. Το 1934, η BMW για πρώτη φορά συνδύασε τις κλασικές αναλογίες ενός roadster με έναν ισχυρό straight-six κινητήρα στη BMW 315/1. 

Στη λαμπρή ιστορία των BMW Roadster, δημιουργήθηκαν θρυλικά διθέσια, που κυριάρχησαν τόσο στο χώρο του μηχανοκίνητου αθλητισμού όσο και στο δρόμο.

3. Σχεδίαση: Μοντέρνα, Συναισθηματική, Αυθεντική.

Μεταξύ αυτών ήταν η BMW 328 – νικήτρια του 1940 Mille Miglia – καθώς και η BMW 507 στη δεκαετία του 1950, η φουτουριστική BMW Z1 το 1988, και οι BMW Z3 και Z8 που ξεσήκωσαν νέο πάθος για την οδήγηση roadster στη δεκαετία του 1990. 

Σήμερα, η νέα BMW Z4 βασισμένη σε όλα τα πλεονεκτήματα της σύγχρονης μηχανολογίας, ερμηνεύει τις παραδοσιακές αξίες ενός μοντέλου BMW Roadster με συναρπαστικό, νέο στυλ.

· Γνήσιες αναλογίες, κομψή σχεδιαστική γλώσσα.

· Κλασικές λεπτομέρειες σε μοντέρνο στυλ.

· Μοναδική γοητεία roadster σε ανοιχτή και κλειστή εκδοχή.

Αισθητικά, η νέα BMW Z4 Roadster υπερέχει χάρη στην αρμονική αλληλεπίδραση κλασικών αναλογιών roadster και μιας σύγχρονης, κομψής σχεδιαστικής γλώσσας που χαρίζει στο αυτοκίνητο συναρπαστική γοητεία από κάθε γωνία. Ο συνδυασμός του μεγάλου καπό του κινητήρα και του μεγάλου μεταξονίου με τους πολύ μεγάλους τροχούς, τους κοντούς προβόλους και της χαμηλής θέσης του οδηγού κοντά στον πίσω άξονα οπτικοποιούν την έννοια των δυναμικών επιδόσεων ακόμα και όταν το όχημα είναι σταματημένο. 

Ένα ιδιαίτερα σημαντικό στοιχείο είναι ότι το νέο, αναδιπλούμενο hardtop είναι πλήρως ενσωματωμένο στο σχήμα του αυτοκινήτου. Το σύστημα οροφής δύο τμημάτων συγχωνεύεται άριστα στο αυθεντικό, ξεχωριστό στυλ και χαρακτήρα του αυτοκινήτου, στην κλειστή ή ανοιχτή εκδοχή του. 

Το εντυπωσιακό εμπρός τμήμα συμβολίζει το ανώτερο κύμα ισχύος.

Συνεχίζοντας την παράδοση ενός μοντέλου BMW Roadster, η νέα BMW Z4 διαθέτει μία κατακόρυφη μάσκα ελαφρώς κεκλιμένη προς τα εμπρός. Σε συνδυασμό με το ελαφρώς κεκλιμένο καπό και τα επίπεδα φώτα που λεπταίνουν προς τα πίσω, δημιουργούν μία εξαιρετικά δυναμική, επιθετική εμφάνιση ισχύος και επιδόσεων. Όλες οι επιφάνειες και οι γραμμές γύρω από το καπό του κινητήρα και τους προφυλακτήρες εστιάζουν προς ένα σημείο που βρίσκεται εκτός του αυτοκινήτου και στη μέση του δρόμου μπροστά. Αυτό δημιουργεί ένα σχήμα V στο εμπρός άκρο που τονίζεται περαιτέρω από τις χυτές γραμμές γύρω από τον προφυλακτήρα – μία εντύπωση που οπτικά μετακινεί ολόκληρη την μετωπική επιφάνεια πιο κάτω, δημιουργώντας μία αισθητικά ολοκληρωμένη μονάδα. 

Η φαρδιά μάσκα και ο μεγάλος αεραγωγός τριών τμημάτων υποδηλώνουν την ανάγκη για επαρκή παροχή αέρα ψύξης στους ισχυρούς κινητήρες. Τα δύο εξωτερικά τμήματα του αεραγωγού υποδιαιρούνται από οριζόντιες μπάρες που σε συνδυασμό με τη γραμμή του αεραγωγού η οποία εκτείνεται κατά μήκος της BMW Z4 στο ίδιο επίπεδο, τονίζουν το μεγάλο πλάτος του αυτοκινήτου. 

Μία ακόμα λεπτομέρεια είναι το πολύ φαρδύ καπό του κινητήρα που εκτείνεται πάνω από τους θόλους των τροχών και μέχρι τα πλαϊνά τμήματα του αυτοκινήτου. Ολόκληρο το καπό του κινητήρα που θυμίζει ένα ανοιχτό κοχύλι είναι ένα χαρακτηριστικό τυπικό του κλασικού σπορ αυτοκινήτου, πλήρως αναγνωρίσιμο και γοητευτικό μέχρι σήμερα. Επομένως, με το καπό του κινητήρα ανοιχτό, οι τροχοί περιστρέφονται σχεδόν ελεύθερα χωρίς να καλύπτονται ή να κρύβονται με οποιονδήποτε τρόπο. 

Η τρισδιάστατη επιφάνεια του καπό του κινητήρα αναδεικνύεται με συνολικά έξι χαρακτηριστικές γραμμές που συγκλίνουν προς την κατεύθυνση της μάσκας. Οι δύο εξωτερικές γραμμές εκτείνονται μέχρι πίσω από την περιοχή των προβολέων και συνεχίζουν παράλληλα με τις εντυπωσιακές πλευρικές γραμμές. Παράλληλα, υπάρχει μία ακόμα διακριτική γραμμή σε κάθε πλευρά του καπό, που πηγάζει από τις κολόνες Α, ενώ οι δύο κεντρικές γραμμές πλαισιώνουν το εμπρός λογότυπο της BMW . 

Τυπικά στοιχεία BMW σε μία ξεχωριστή εμφάνιση roadster.

Το σπορ DNA της νέας BMW Z4 αντανακλάται σε όλες σχεδόν τις λεπτομέρειες, συμπεριλαμβανομένων των χαρακτηριστικών διπλών προβολέων οι οποίοι τονίζουν την εντυπωσιακή εμφάνιση του αυτοκινήτου και, σε συνδυασμό με τη διπλή μάσκα, δημιουργούν τη χαρακτηριστική φυσιογνωμία BMW. Οι χαμηλωμένοι προβολείς με κλίση στο πλάι εκτείνονται μέσα στους θόλους των εμπρός τροχών, διευρύνοντας τις καμπύλες του αυτοκινήτου. 

Η ημιδιαφανής σειρά φώτων που ενσωματώνονται στο πάνω τμήμα των  προβολέων κόβουν κάθετα τις στρογγυλές πηγές φωτός. Η νέα BMW Z4 διατίθεται στάνταρ με προβολείς bi-xenon που φέρουν φωτεινούς δακτυλίους οι οποίοι εκτελούν χρέη φώτων ημέρας και επιτυγχάνουν διπλή εντύπωση: Το BMW Roadster είναι άμεσα αναγνωρίσιμο με την πρώτη ματιά σαν μία γνήσια BMW. 

Μαύρες κολόνες A αναδεικνύουν την κλασική εμφάνιση roadster.

Στο πλαίσιο της φιλοσοφίας του κλασικού roadster με ένα μικρό παρμπρίζ που σχεδόν δεν είναι ορατό από απόσταση, οι κολόνες Α της νέας BMW Z4  έχουν διακριτικό μαύρο φινίρισμα. Με αυτό τον τρόπο, το ίδιο το παρμπρίζ γίνεται δευτερεύων παράγοντας, από οπτικής απόψεως, δίνοντας μεγαλύτερη έμφαση στο αμάξωμα του αυτοκινήτου. 

Τα ‘βράγχια’ με το ενσωματωμένο λογότυπο BMW στα εμπρός πλαϊνά πάνελ θυμίζουν τα πρώτα BMW Roadster. Με τις οριζόντιες καμπύλες τους, τα ‘βράγχια’ τονίζουν τη σχετικά μεγάλη απόσταση μεταξύ των αρμών των θυρών και των εμπρός τροχών. 

Προφίλ με ιδιαίτερα αθλητική εμφάνιση. 

Η σύγχρονη ερμηνεία της παραδοσιακής γραμμής roadster είναι σημαντικό στοιχείο διαφοροποίησης της BMW Z4. Όπως η προκάτοχός της, η νέα BMW Z4 φέρει δύο εντυπωσιακές γραμμές που εκτείνονται σε όλο το προφίλ της και είναι υπεύθυνες για την πολύ ελκυστική εναλλαγή φωτός και σκιάς στις κυρτές και κοίλες επιφάνειες. Η έντονη γραμμή των μαρσπιέ που ανεβαίνει προς τα πάνω αποτελεί οπτική αντίθεση στην πλευρική γραμμή που συνδέει τους εμπρός και πίσω θόλους των τροχών. 

Χαμηλωμένο πίσω τμήμα τονίζει τους τροχούς και το πλάτος του αυτοκινήτου. 

Η οριζόντια σχεδίαση του πίσω άκρου και η σοφιστικέ εμφάνιση των πίσω φώτων χαρίζουν στη νέα BMW Z4 μία σπορ κομψότητα από κάθε άποψη. Οι ακριβείς γραμμές και η αρμονική μετάβαση από το ένα στοιχείο του αμαξώματος στο άλλο δημιουργούν μία συμπαγή εμφάνιση στο πίσω τμήμα. Ενώ οι γραμμές του εμπρός τμήματος να εστιάζουν στο δρόμο, αυτές συγκλίνουν σε ένα κεντρικό σημείο στο πίσω τμήμα του αυτοκινήτου προβάλλοντας την παρουσία και το στυλ των θόλων των τροχών. Ταυτόχρονα, οι κολόνες οροφής, μέσω του ξεχωριστού τους σχήματος, τονίζουν το σπορ προσανατολισμό των πίσω τροχών. Και στη μέση, όλες οι γραμμές υπογραμμίζουν το μεγάλο πλάτος του πίσω άκρου του αυτοκινήτου. 

Τα συγκροτήματα των πίσω φώτων υιοθετούν νέα, προηγμένη τεχνολογία φωτισμού, με δύο τρισδιάστατες και ομοιογενείς σειρές φώτων να δημιουργούν μία σαφή και εντυπωσιακή εμφάνιση. Τα φλας, αποτελούνται από λεπτές σειρές χρωμιωμένων κατόπτρων που φιλοξενούν μονάδες λυχνιών LED. 

Το πρώτο BMW Roadster με αναδιπλούμενο hardtop.

Η νέα BMW Z4 είναι το πρώτο μοντέλο BMW Roadster που διαθέτει πλήρως αναδιπλούμενο hardtop. Όταν ανοίγει, το σύστημα οροφής δύο τμημάτων αναδιπλώνεται διακριτικά στο πίσω τμήμα του αυτοκινήτου, ενώ κλειστό προβάλλει την κομψή εμφάνιση της νέας BMW Z4  χάρη στην ομαλή γραμμή οροφής. 

Η επιφάνεια της οροφής συνεχίζει τις καμπύλες γραμμές του διαμερίσματος του κινητήρα ώστε να καταλήξουν στο πορτμπαγκάζ. Η υψηλή ποιότητα του hardtop αντανακλάται στο εσωτερικό με ένα κορυφαίο φινίρισμα επένδυσης οροφής. 

Χάρη στα μεγάλα παράθυρα, το hardtop δείχνει λεπτό και κομψό, προσφέροντας στους επιβάτες μία αίσθηση ανοιχτού χώρου και καλής σφαιρικής ορατότητας. Και για πρώτη φορά, ένα μοντέλο BMW Roadster φέρει τη χαρακτηριστική καμπύλη αλλαγής κλίσης στις πίσω κολόνες, γνωστής ως “Hofmeister kick”.

Περιβάλλον Roadster και σοφιστικέ, προηγμένη εμφάνιση και στο εσωτερικό.

Μέσα/έξω, η νέα BMW Z4 ξεχωρίζει σαν ένα γνήσιο roadster με εμφάνιση υψηλών απαιτήσεων. Η κοινή σχεδίαση αμαξώματος και εσωτερικού παίζει σημαντικό ρόλο, ενοποιώντας άριστα τα δύο αυτά σχεδιαστικά στοιχεία. Χαρακτηριστικό παράδειγμα είναι ότι η γραμμή των μασπιέ θυρών ακολουθεί άμεσα την πλευρική γραμμή, ενώ το εσωτερικό της BMW Z4 διαθέτει ένα κομψό περιβάλλον roadster. Προσανατολισμένη στον οδηγό, η σχεδίαση του ταμπλό και της κεντρικής κονσόλας προάγει την αίσθηση μιας ζωηρής οδηγικής απόλαυσης, ενώ οι πλούσιες διακοσμητικές επιφάνειες, νέα υλικά και γαλβανισμένα στοιχεία ελέγχου σε περλέ, γυαλιστερό χρώμιο τονίζουν την αποκλειστικότητα του αυτοκινήτου. 

Όλα τα στοιχεία ελέγχου που σχετίζονται άμεσα με την οδηγική εμπειρία έχουν φινίρισμα roadster. Ειδικότερα αυτό ισχύει για την αποκλειστική σχεδίαση του τιμονιού καθώς και τη μοναδική εμφάνιση των στρογγυλών οργάνων που είναι τοποθετημένα σε μία πολύ χαμηλή θέση για προστασία από την ηλιακή ακτινοβολία. 

Τα χειριστήρια του κλιματισμού έχουν σχεδιαστεί αποκλειστικά για το νέο Roadster της BMW, ενώ τα τέσσερα στρογγυλά χειριστήρια και μπουτόν  ξεχωρίζουν χάρη στη σχεδιαστική σαφήνεια και την τρισδιάστατη εμφάνιση, αποτελώντας ιδιαίτερα εντυπωσιακές λεπτομέρειες. Σε συνδυασμό με το προαιρετικό σύστημα πλοήγησης Professional, η νέα BMW Z4 φέρει μία αναδιπλούμενη Οθόνη Ελέγχου για το σύστημα iDrive που είναι αρμονικά ενσωματωμένο στο ταμπλό. Το πάνω τμήμα του ταμπλό με μαύρο φινίρισμα κυριολεκτικά προστατεύει τον οδηγό και το συνοδηγού σαν ΄κουκούλι', ενώ μια προστατευτική λωρίδα συνεχίζει με το ίδιο χρώμα υλικό και αίσθηση μέχρι τα μαρσπιέ. Η διάταξη αυτή, όχι μόνο δημιουργεί μία αίσθηση ευρυχωρίας, αλλά υποστηρίζει και τη χαμηλή θέση των καθισμάτων. 

Μία ακόμα λεπτομέρεια είναι ο διαχωρισμός του ταμπλό σε δύο τμήματα στην πλευρά του οδηγού και του συνοδηγού. Αυτή η χαρακτηριστική διαίρεση, μαζί με την κεντρική επιφάνεια του ταμπλό που είναι ελαφρώς κεκλιμένη προς τον οδηγό, τονίζει τη μεγάλη σημασία που έχει δοθεί στο cockpit κατά τη σχεδίαση του αυτοκινήτου. 

Τα στρογγυλά χειριστήρια για τα φώτα και τον κλιματισμό, καθώς και το μπουτόν start/stop που είναι διατεταγμένα οριζόντια σε κάθε πλευρά του τιμονιού ενσωματώνονται στην επένδυση της πλευράς του οδηγού, που με το U σχήμα της, πλαισιώνει το ταμπλό οργάνων και τον αεραγωγό του κλιματισμού. Οι επιφάνειες της ταπετσαρίας διατίθενται στάνταρ σε ματ Satin Silver και προαιρετικά σε σαγρέ Fine Aluminium (που είναι στάνταρ με τη BMW Z4 sDrive35i) ή σε σαγρέ Brown Ash. 

Αυτή η καινοτομική υποδιαίρεση των δύο επιφανειών στο εσωτερικό της νέας BMW Z4  προσφέρει μία μεγάλη ποικιλία ελκυστικών συνδυασμών, ενώ η επιλογή διαφορετικών υλικών και χρωμάτων επιβεβαιώνει την έμφαση που έχει δοθεί στον οδηγό. 

Νέα φιλοσοφία εξοπλισμού με ένα αποκλειστικό σχεδιαστικό πακέτο.

Η νέα BMW Z4 sDrive23i διατίθεται στάνταρ με ταπετσαρία καθισμάτων σε Anthracite. Οι BMW Z4 sDrive30i και BMW Z4 sDrive35i έχουν δερμάτινα καθίσματα σε τρεις διαφορετικές χρωματικές εκδόσεις, στάνταρ. Το χρώμα που επιλέγεται για τα καθίσματα συνεχίζεται στο κάτω τμήμα του ταμπλό, τις επενδύσεις θυρών, τα υποβραχιόνια στις πόρτες και το υποβραχιόνιο στην κεντρική κονσόλα. 

Διατίθεται μία εκτεταμένη έκδοση δερμάτινου εξοπλισμού προαιρετικά, που περιλαμβάνει επίσης το πάνω τμήμα του ταμπλό, τα μαρσπιέ και τα αλεξήλια, όλα σε μαύρο δέρμα. Στην περίπτωση αυτή, ακόμα και η λαβή κλεισίματος πόρτας στην πλευρά του συνοδηγού έχει φινίρισμα στην ίδια απόχρωση δέρματος με την ταπετσαρία του αυτοκινήτου. 

Πέρα από τα σημαντικά στοιχεία διαφοροποίησης, η νέα BMW Z4 διατίθεται με μία νέα γκάμα εξοπλισμού ειδικού για roadster. Για πρώτη φορά, για παράδειγμα, ένα αποκλειστικό σχεδιαστικό πακέτο προσφέρεται με εξαιρετικά κομψό και σοφιστικέ στυλ: Η αποκλειστική σχεδίαση Pure White περιλαμβάνει σπορ καθίσματα με ταπετσαρία nappa leather/alcantara σε Ivory White, διακοσμητικό ένθετο σε δέρμα nappa με το ίδιο χρώμα στην πλευρά του συνοδηγού, επενδύσεις θυρών σε alcantara, εσωτερική επένδυση σε αποκλειστικό Ivory White, και διακοσμητικά ένθετα στην πλευρά του οδηγού καθώς και ανθρακί ξύλινη επένδυση Fineline. 

Το Extended Leather Package είναι επίσης τμήμα του σχεδιαστικού πακέτου Pure White του αυτοκινήτου, που προσφέρει την αποκλειστική επιλογή που συνδυάζει σχεδίαση Pure White με εξωτερική βαφή Havanna Brown. Οκτώ άλλες αποχρώσεις διατίθενται στάνταρ με τη νέα BMW Z4, ενώ η μεταλλική Orion Silver είναι αποκλειστική για το νέο Roadster της BMW.

4. Αναδιπλούμενο Hardtop: High-Tech, Άνετο, Καινοτομικό.

· Οροφή δύο τμημάτων με ελαφριά αλουμινένια δομή ανοίγει και κλείνει τελείως αυτόματα μέσα σε 20 δευτερόλεπτα. 

· Ιδανικός σχεδιασμός αξιών κλασικού και σύγχρονου roadster.

· Βελτιστοποιημένη αίσθηση χώρου, άριστη σφαιρική ορατότητα, μέγιστη άνεση.

Η νέα BMW Z4 μεταφέρει το μύθο του roadster σε μία μοντέρνα και σύγχρονη αυτοκινητιστική φιλοσοφία που είναι κατάλληλη για τον κόσμο του σήμερα. Το νέο διθέσιο της BMW συμβολίζει πάθος, δυναμισμό και γνήσια οδηγική απόλαυση. Και συνδυάζει τις σπορ δυνατότητες με την ανώτερη οδηγική άνεση και την ασυμβίβαστη premium ποιότητα. Το νέο, πλήρως αναδιπλούμενο hardtop του μοντέλου BMW Roadster αναβαθμίζει όλα αυτά τα χαρακτηριστικά με πραγματικά ιδανικό τρόπο, συνδυάζοντάς τα αρμονικά και αυθεντικά μέσα στις τυπικές αναλογίες ενός roadster. 

Όταν ανοίγει, η ελαφριά οροφή από αλουμινένια κελύφη αναδιπλώνεται ομαλά, διακριτικά και με μικρές απαιτήσεις χώρου στο χαμηλωμένο πίσω τμήμα, διατηρώντας την κλασική γραμμή και τη χαρακτηριστική σιλουέτα ενός roadster. Όταν κλείνει, το hardtop σχηματίζει μία χυτή γραμμή οροφής που τονίζει την κομψή εμφάνιση της νέας BMW Z4. 

Ένα έξοχο χαρακτηριστικό είναι η ηχομόνωση που προσφέρει η πολύ ισχυρή δομή, κάτι που επιβεβαιώνεται από τις ακουστικές και αεροδυναμικές δοκιμές. Ακριβώς γι’ αυτό, η νέα BMW Z4 Roadster, στον τομέα της οδηγικής ποιότητας βρίσκεται στην κορυφή της κατηγορίας των υποδειγματικών roadster των κορυφαίων παγκοσμίως premium κατασκευαστών. 

Μέσα σε λίγα δευτερόλεπτα, το αυτοκίνητο μεταμορφώνεται ομαλά από coupé σε cabrio και το αντίθετο, καθώς το hardtop δύο τμημάτων αναδιπλώνεται στο χώρο αποσκευών τελείως αυτόματα και ηλεκτροϋδραυλικά σε 20 δευτερόλεπτα, ενώ κλείνει το ίδιο γρήγορα και ομαλά. 

Ζωηρόχρωμη επένδυση οροφής, βελτιστοποιημένη σφαιρική ορατότητα.

Η υψηλή ποιότητα του hardtop αντανακλάται στο εσωτερικό χάρη στο λαμπερό και το άψογο φινίρισμα της επένδυσης οροφής. Μεγάλα παράθυρα χαρίζουν στο hardtop μία φωτεινή και περίτεχνη εμφάνιση, χαρίζοντας στους επιβάτες όχι μόνο ένα φωτεινό και αποκλειστικό περιβάλλον, αλλά μια μία αίσθηση ευρυχωρίας και βέλτιστης σφαιρικής ορατότητας. 

Συγκριτικά με το προηγούμενο μοντέλο, τα πλαϊνά παράθυρα είναι κατά 40% μεγαλύτερα, η κρυστάλλινη επιφάνεια του πίσω παραθύρου κατά 52% μεγαλύτερη και η σφαιρική ορατότητα κατά 14% βελτιωμένη από πριν. Ένα ακόμα πλεονέκτημα είναι ότι τα τέσσερα πλαϊνά παράθυρα του νέου Roadster της BMW  μπορούν να ανοίγουν ατομικά, ανάλογα με τις απαιτήσεις. 

Μέγιστη άνεση στο άνοιγμα και το κλείσιμο του hardtop. 

Η διαδικασία ανοίγματος και κλεισίματος του νέου hardtop προσφέρει απαράμιλλη άνεση και ασυμβίβαστη λειτουργικότητα. Τα δύο στοιχεία του συστήματος οροφής ανεβαίνουν τελείως αυτόματα με μία συνεχόμενη κίνηση, περιστρέφονται προς τα πίσω και αποθηκεύονται σε συμπαγή διάταξη το ένα πάνω από το άλλο στο διαμέρισμα της οροφής.

Για να χωρέσει τα στοιχεία της οροφής, το πορτμπαγκάζ του roadster που χρησιμεύει σαν κάλυμμα του διαμερίσματος της οροφής ανασηκώνεται ομαλά και αθόρυβα προς τα πίσω. Αφού η οροφή ανοίξει τελείως – ή κλείσει – και το hardtop ασφαλίσει στη θέση του, το πορτμπαγκάζ μπορεί να ανοίγει και πάλι με τον συνήθη τρόπο. Τα στοιχεία της οροφής μετακινούνται εμπρός/πίσω από ένα ηλεκτροϋδραυλικό σύστημα με την κεντρική υδραυλική μονάδα ενσωματωμένη σε ένα χώρο πολλαπλών χρήσεων κάτω από το πάτωμα του χώρου αποσκευών. 

Η αναδιπλούμενη οροφή ελέγχεται από ένα διακόπτη στην κεντρική κονσόλα και μπορεί να ανοίγει εύκολα μέσω τηλεχειρισμού. Στην περίπτωση αυτή, ο οδηγός το μόνο που χρειάζεται είναι να πιέσει το διακόπτη ανοίγματος ή, αντίστοιχα το μπουτόν στο τηλεχειριστήριο συνεχώς κατά τη διάρκειας όλης της διαδικασίας ανοίγματος. Για να διακόψει τη διαδικασία ανοίγματος, το μόνο που πρέπει να κάνει είναι να αφήσει το μπουτόν οποιαδήποτε στιγμή, μετά να πιέσει το μπουτόν στο τηλεχειριστήριο ή στην κεντρική κονσόλα για να συνεχίσει τη διαδικασία, εάν θέλει. 

Βελτιωμένος τηλεχειρισμός και λειτουργία Comfort Access διατίθεται προαιρετικά, για έλεγχο της διαδικασίας κλεισίματος από απόσταση. Για να μην επιτρέπεται ακούσια λειτουργία της διαδικασίας κλεισίματος, ωστόσο, το σήμα για το κλείσιμο της οροφής δεν μεταδίδεται πέραν μιας απόστασης τεσσάρων μέτρων από το αυτοκίνητο. 

Η λειτουργία Comfort Access χρησιμεύει επίσης για την άνετη φόρτωση και εκφόρτωση του χώρου αποσκευών με την οροφή ανοιχτή. Για καλύτερη πρόσβαση στο πορτμπαγκάζ στην περίπτωση αυτή, το ανοιχτό hardtop μετακινείται σε μία ενδιάμεση θέση μέσω Comfort Access, διευκολύνοντας την αφαίρεση μεγάλων αντικειμένων, όπως οι τσάντες του γκολφ. 

Φιλοσοφία χώρου αποσκευών που εγκαινιάζει νέα πρότυπα στην κατηγορία premium. 

Η BMW Z4 Roadster προσφέρει μία έξοχη οδηγική εμπειρία και σε μεγάλα ταξίδια, με την οροφή και το χώρο αποσκευών να διαχωρίζονται από ένα μεταβλητό κάλυμμα. Η φιλοσοφία ευέλικτου χώρου αποσκευών επιτρέπει στον οδηγό και το συνοδηγό να χρησιμοποιούν το διαμέρισμα της οροφής όταν είναι απαραίτητο για την αποθήκευση των αποσκευών τους: Με την οροφή κλειστή, το μεταβλητό κάλυμμα μεταξύ των δύο διαμερισμάτων ανασηκώνεται ελαφρά και περιστρέφεται για εύκολη πρόσβαση, αυξάνοντας το χώρο αποσκευών της νέας BMW Z4 από 180 λίτρα με την οροφή ανοιχτή σε έως και 310 λίτρα με την οροφή κλειστή. Συγκριτικά με το προηγούμενο μοντέλο, αυτό αυξάνει τη χωρητικότητα του χώρου αποσκευών κατά 50 λίτρα, ενώ το ωφέλιμο φορτίο αυξάνεται κατά 30 kg σε μία μέγιστη τιμή 330 kg. 

Όταν το κάλυμμα κατέβει, η νέα BMW Z4  μπορεί να μετατραπεί σε ανοιχτό roadster. Το πορτμπαγκάζ εξοπλίζεται με αυτόματη λειτουργία ομαλού κλεισίματος. Προαιρετικά διατίθεται ένα Πακέτο Αποθήκευσης - Storage Package καθώς και ένα μεγάλο άνοιγμα φόρτωσης στην καμπίνα επιβατών, που περιλαμβάνει ακόμα και μία τσάντα μεταφοράς. Οι ανώτερες λειτουργικές αρετές του χώρου αποσκευών δεν είναι απλά αποτέλεσμα όγκου, αλλά της δυνατότητας εύκολης αποθήκευσης όλων των συνηθισμένων αποσκευών. Πραγματικά, η φιλοσοφία χώρου αποσκευών της νέας BMW Z4 ορίζει πρότυπα μεταξύ των κατασκευαστών premium και σ’ αυτή την κατηγορία. 

Ακόμα και με το hardtop ανοιχτό, υπάρχει αρκετός χώρος στο πορτμπαγκάζ για μία μεσαία, σκληρή βαλίτσα. Και χάρη στο προαιρετικό άνοιγμα φόρτωσης, μπορεί να αποθηκευτεί μία μεγάλη τσάντα του γκολφ 46 ιντσών. Με την οροφή κλειστή, ο χώρος αποσκευών χωράει άνετα τέσσερα κιβώτια αναψυκτικών – ή μέσω του ανοίγματος φόρτωσης -  δύο τσάντες του γκολφ 46 ιντσών χωρίς το παραμικρό πρόβλημα. 

Αυτό το υψηλό πρότυπο πρακτικότητας, καθώς και τα πλεονεκτήματα και ευελιξία στη καθημερινή οδήγηση προέρχονται επίσης από μία μεγάλη ποικιλία χρήσιμων και πρακτικών λεπτομερειών, όπως ο φαρδύς εγκάρσιος αποθηκευτικός χώρος στο εσωτερικό, πίσω από τα καθίσματα. Τα αντικείμενα που τοποθετούνται εκεί ασφαλίζονται στη θέση τους μέσω ενός διαχωριστικού διχτυού. 

Ανώτερη οδηγική άνεση σε όλες τις καιρικές συνθήκες.

Δεδομένης της κορυφαίας ηχομόνωσης του hardtop, η νέα BMW Z4 είναι κατάλληλη για χρήση όλο το χρόνο. Μόλις οι καλοκαιρινές θερμοκρασίες και η χειμερινή λιακάδα δεν αρκούν πλέον για οδήγηση με την οροφή ανοιχτή, το νέο διθέσιο της BMW προσφέρει και πάλι όλες τις αρετές του σαν ένα γνήσιο coupe, κυρίως καθώς το κρυστάλλινο πίσω παράθυρο του hardtop μπορεί να θερμαίνεται ηλεκτρικά. 

Ακόμα και μία αλλαγή του καιρού δεν χρειάζεται να καταστρέψει την οδηγική απόλαυση με τη BMW Z4, αφού η οροφή κλείνει τελείως αυτόματα μέσα σε 20 δευτερόλεπτα – και στη συνέχεια ανοίγει πολύ γρήγορα όταν σταματήσει να βρέχει. 

Κατά την εξέλιξη της κινηματικής της οροφής, οι μηχανικοί της BMW εξέτασαν επίσης τον ιδανικό τρόπο αποστράγγισης του νερού της βροχής από την οροφή, με τη διαχείριση νερού να ενσωματώνεται πλήρως στη δομή της οροφής από ένα ειδικό σύστημα αποστράγγισης που διοχετεύει τις απομένουσες σταγόνες νερού ενώ η οροφή κινείται, ώστε να εξατμίζονται πάνω από τους πίσω αεραγωγούς. 

Αυτό αποτρέπει αποτελεσματικά τη δημιουργία υγρασίας στο εσωτερικό του χώρου αποσκευών, ενώ ο οδηγός της BMW Z4 μπορεί να εκμεταλλεύεται ακόμα και μια σύντομη ηλιοφάνεια, απολαμβάνοντας την οδήγηση με ανοιχτή οροφή. 

5. Παραγωγή και Μετάδοση Ισχύος:Straight-Six στο Roadster – η Τέλεια Ομάδα.

· Επιλογή τριών εξακύλινδρων εν σειρά κινητήριων μονάδων.

· Κορυφαίος κινητήρας 225 kW/306 hp με Twin Turbo και High Precision Injection.

· Σπορ αυτόματο κιβώτιο με διπλό συμπλέκτη και μοχλούς ταχυτήτων στο τιμόνι, προαιρετικά για το κορυφαίο μοντέλο BMW Z4 sDrive35i.

Η νέα BMW Z4 χαρίζει μοναδικές ευκαιρίες για να απολαμβάνετε τη σπορ πλευρά της ζωής – οι ευκαιρίες πηγάζουν και από τις κινητήριες μονάδες που διατίθενται για το νέο Roadster της BMW. 

Προσφέροντας υποδειγματική πολιτισμένη λειτουργία και ανώτερη ισχύ σε συνδυασμό με έξοχη ελαστικότητα και ευστροφία, οι κινητήρες της νέας BMW Z4 διαθέτουν όλα τα πλεονεκτήματα ενός straight-six της BMW. Η νέα BMW Z4 προσφέρεται από την αρχή με τρεις εξακύλινδρους κινητήρες, με ισχύ που ξεκινά από 150 kW/204 hp στη BMW Z4 sDrive23i, 190 kW/258 hp στη BMW Z4 sDrive30i και φτάνει στα 225 kW/306 hp στη BMW Z4 sDrive35i. Συγκριτικά με άλλα μοντέλα στην ίδια κατηγορία επιδόσεων, τόσο η BMW Z4 sDrive35i όσο και η BMW Z4 sDrive30i προσφέρουν την ταχύτερη και πιο δυναμική επιτάχυνση στην κατηγορία τους. 

Ένα ακόμα σημαντικό σημείο είναι ότι όλοι οι κινητήρες της σειράς εγγυώνται έξοχη απόδοση, καθώς η φιλοσοφία BMW Efficient Dynamics διασφαλίζει μία πολύ καλή ισορροπία δυναμικής συμπεριφοράς, αφενός, και χαμηλής κατανάλωσης και εκπομπών ρύπων, από την άλλη, στη νέα BMW Z4. 

Αυτές οι προηγμένες τεχνολογίες περιλαμβάνουν Brake Energy Regeneration, ηλεκτρομηχανικό σύστημα διεύθυνσης, ελαστικά με μειωμένη αντίσταση κύλισης, ένδειξη σημείου αλλαγής ταχυτήτων σε μοντέλα με μηχανικό κιβώτιο, συνεπή μηχανολογία ελαφρού βάρους, έλεγχο περιφερειακών μονάδων του κινητήρα ανάλογα με τις απαιτήσεις, αντλία λαδιού ελεγχόμενη μέσω χαρτογράφησης και βελτιστοποιημένη αεροδυναμική. Επομένως, είναι αναμενόμενο όλοι οι κινητήρες που διατίθενται για τη νέα BMW Z4 πληρούν τα πρότυπα εκπομπών ρύπων EU 5. 

Twin Turbo και High Precision Injection για μέγιστες επιδόσεις με ελάχιστη κατανάλωση. 

Η κορυφαία BMW Z4 sDrive35i χρησιμοποιεί τον εξακύλινδρο εν σειρά κινητήρα της BMW με τεχνολογία Twin Turbo, High Precision Injection και αλουμινένιο στροφαλοθάλαμο που έχει ήδη ανακηρυχθεί δύο φορές Κινητήρας της Χρονιάς. Με κυβισμό 3.0 λίτρων, αυτός ο πραγματικά έξοχος κινητήρας προσφέρει μέγιστη ισχύ 225 kW/306 hp στις 5800 rpm. Ειδικότερα, προσφέρει την ίδια ισχύ και ροπή που μόνο ένας πολύ μεγαλύτερος οκτακύλινδρος θα μπορούσε να παράγει, αλλά τώρα με πολύ μικρότερο βάρος, κατανάλωση και εκπομπές ρύπων. 

Η μέγιστη ροπή των 400 Nm διασφαλίζεται από δύο σχετικά μικρούς υπερσυμπιεστές, οι οποίοι παράγουν εκπληκτική ροπή χωρίς αισθητή καθυστέρηση και διατηρούν αυτό το υψηλό επίπεδο ροπής σε μία ευρεία κλίμακα στροφών, από 1300–5000 rpm. Σαν αποτέλεσμα, η BMW Z4 sDrive35i επιταχύνει από στάση στα 100 km/h σε 5,2 δεύτερα μόλις ( και μόνο σε 5,1 δευτερόλεπτα με το επτατάχυτο σπορ αυτόματο κιβώτιο με διπλό συμπλέκτη). Η τελική ταχύτητα, από την άλλη, περιορίζεται ηλεκτρονικά στα 250 km/h. 

Η τεχνολογία ψεκασμού υψηλής ακρίβειας - High Precision Injection παίζει σημαντικό ρόλο στην εξοικονόμηση καυσίμου στο μέγιστο βαθμό. Ψεκάζοντας καύσιμο απευθείας στο θάλαμο καύσης, ο Ψεκασμός Υψηλής Ακρίβειας προσφέρει μία λειτουργία ψύξης που επιτρέπει υψηλότερη αναλογία συμπίεσης και βελτιστοποιεί την απόδοση της διαδικασίας καύσης

Αυτή η δεύτερη γενιά άμεσου ψεκασμού βενζίνης που εξέλιξε η BMW διασφαλίζει σημαντικά πλεονεκτήματα στην οικονομία καυσίμου, χωρίς με οποιοδήποτε τρόπο να περιορίζονται οι δυναμικές αρετές του κινητήρα. Ένα ακόμα σημείο είναι ότι οι υπερσυμπιεστές, και μόνο λόγω φιλοσοφίας, συμβάλλουν στη μείωση της κατανάλωσης: Με τουρμπίνες που κατασκευάζονται από ειδικό ατσάλι πολύ ανθεκτικό στις υψηλές θερμοκρασίες και με τη δυνατότητα να αντέξουν θερμοκρασίες μέχρι 1050 °C, δεν χρειάζεται αύξηση της παροχής καυσίμου για να επιτευχθεί η πρόσθετη ψύξη.

Αυτό έχει σημαντικά πλεονεκτήματα στην οικονομία καυσίμου κυρίως υπό πλήρες φορτίο, με αποτέλεσμα η BMW Z4 sDrive35i να έχει μέση κατανάλωση 9.4 litres/100 km στον Ευρωπαϊκό κύκλο δοκιμών. 

Εξακύλινδροι ατμοσφαιρικοί κινητήρες: ισχυροί και ελαφριοί χάρη στη χρήση μαγνησίου. 

Οι δύο εξακύλινδροι ατμοσφαιρικοί κινητήρες που διατίθενται επίσης με τη νέα BMW Z4 προσφέρουν άμεση ισχύ και ροπή, πολιτισμένη λειτουργία και μέγιστη απόδοση στην κατηγορία ισχύος που ανήκουν. Έχουν κυβισμό 3.0 λίτρων στη BMW Z4 sDrive30i και, αντίστοιχα, 2.5 λίτρων στη BMW Z4 sDrive23i. Ζυγίζοντας μόλις 161 kg και, αντίστοιχα, 158.5 kg, και οι δύο κινητήριες μονάδες, χάρη στο συνθετικό στροφαλοθάλαμό τους από μαγνήσιο/αλουμίνιο, κυλινδροκεφαλές από ειδικό συνθετικό υλικό και ελαφρού βάρους εκκεντροφόρους με αλουμινένιες μονάδες ελέγχου VANOS, είναι υποδειγματικά ελαφριοί. 

Το πλήρως μεταβλητό σύστημα διαχείρισης βαλβίδων VALVETRONIC συμπεριλαμβανομένου του double-VANOS στους δύο εξακύλινδρους ατμοσφαιρικούς κινητήρες είναι μία ακόμα τεχνολογία της BMW, που εφαρμόζεται με επιτυχία σε όλο τον κόσμο και βελτιώνεται συνεχώς για αύξηση της απόδοσης του κινητήρα. Το VALVETRONIC ελέγχει τη βύθιση των βαλβίδων εισαγωγής, ενώ το double-VANOS μεταβάλλει τη γωνία των βαλβίδων εισαγωγής και εξαγωγής με μία συνεχή, γραμμική διαδικασία, με στόχο μία μέγιστη ευελιξία χρονισμού. Σαν αποτέλεσμα, δεν υπάρχει ανάγκη χρήσης μιας συμβατικής πεταλούδας γκαζιού που εξακολουθεί να υπάρχει σε άλλους κινητήρες.

Το VALVETRONIC ελαχιστοποιεί τις φάσεις αλλαγής κύκλων χρονισμού και επιτρέπει μία ιδιαίτερα αποδοτική χρήση καυσίμου, επιτυγχάνοντας μια γεμάτη καμπύλη ροπής και χαρίζοντας στον κινητήρα βέλτιστη απόκριση. 

Πρότυπα επιτάχυνσης και συνολικής απόδοσης.

Σε συνδυασμό με τη μείωση βάρους και της τριβής, οι τεχνολογίες VALVETRONIC και double-VANOS χαρίζουν στους εξακύλινδρους ατμοσφαιρικούς κινητήρες ένα ασυνήθιστο πρότυπο σπορ επιδόσεων λόγω μεγαλύτερης ευελιξίας και άμεσης απόκρισης στο πεντάλ του γκαζιού. Επομένως, οι εντολές του οδηγού στο γκάζι μετατρέπονται άμεσα και με ακρίβεια σε κινητήρια ισχύ και δυναμική επιτάχυνση όποτε είναι απαραίτητο. 

Με κυβισμό 3.0 λίτρων, η BMW Z4 sDrive30i παράγει μέγιστη ισχύ 190 kW/258 hp στις 6600 rpm, ενώ ο κινητήρας ανεβάζει μέχρι τις 7000 rpm. Η μέγιστη ροπή των 310 Nm παράγεται από τις 2750 rpm μόλις, επιτρέποντας στη BMW Z4 sDrive30i να επιταχύνει στα 100 km/h σε 5,8 δεύτερα (με σπορ αυτόματο: 6,1 δεύτερα) και να φτάνει μέχρι την τελική ταχύτητα των 250 km/h που περιορίζεται από τον ηλεκτρονικό κόφτη. 

Με μέση κατανάλωση 8,5 λίτρων (με σπορ αυτόματο: 8.3 litres)/100 km στον Ευρωπαϊκό κύκλο δοκιμών και εκπομπές CO2  199 g/km (με σπορ αυτόματο: 
195 g/km), η νέα BMW Z4 sDrive30i επιτυγχάνει μία εντυπωσιακή ισορροπία επιδόσεων, αφενός και οικονομίας καυσίμου/ελέγχου εκπομπών ρύπων, αφετέρου. 

Με κυβισμό 2.5 λίτρων και – κατά τα άλλα - την ίδια τεχνολογία της μονάδας 3.0-λίτρων, ο κινητήρας της BMW Z4 sDrive23i ανοίγει την πόρτα στο Roadster της BMW για οδήγηση υψηλού επιπέδου. Και αυτός ο κινητήρας προσφέρει μία πολύ θετική ισορροπία σπορ επιδόσεων και ανώτερης απόδοσης, επιτυγχάνοντας τη μέγιστη ισχύ των 150 kW/204 hp στις 6200 rpm και τη μέγιστη ροπή των 250 Nm μόλις από τις 2950 rpm. Όπως ο 30i, οι στροφές αυτού του κινητήρα φτάνουν μέχρι τις 7000 rpm για μέγιστη ευελιξία. 

Η νέα BMW Z4 sDrive23i επίσης εγκαινιάζει νέα πρότυπα στην κατηγορία της στον τομέα της επιτάχυνσης, επιταχύνοντας στα 100 km/h σε 6,6 δευτερόλεπτα μόλις (με σπορ αυτόματο: 7,3 δεύτερα). Η τελική ταχύτητα αγγίζει τα 242 (με σπορ αυτόματο: 239) km/h. 

Με μέση κατανάλωση καυσίμου 8,5 (με σπορ αυτόματο: 8.2) litres/100 km στον Ευρωπαϊκό κύκλο δοκιμών και εκπομπές CO2 199 g/km (με σπορ αυτόματο: 192 g/km), η νέα BMW Z4 sDrive23i αποτελεί μία δυναμική και πολύ αποδοτική νέα πρόταση στον κόσμο των BMW Roadster. 

Εξατάχυτο κιβώτιο με εξαιρετικά μικρή διαδρομή λεβιέ.

Όλες οι εκδόσεις της νέας BMW Z4 διατίθενται στάνταρ με εξατάχυτο μηχανικό κιβώτιο που διακρίνεται για τον σπορ χαρακτήρα του χάρη στην πολύ κοντή και θετική διαδρομή του λεβιέ, που είναι πολύ μικρότερη συγκριτικά με όλων των άλλων σημερινών μοντέλων BMW με μηχανικό κιβώτιο. 

Η ποιότητα της διαδικασίας αλλαγής έχει αναβαθμιστεί με βελτιστοποιημένα συγχρονιζέ με υλικά τριβής από ανθρακονήματα. Σε όλες οι εκδόσεις της νέας BMW Z4 , η κλιμάκωση του κιβωτίου είναι προσαρμοσμένα με ακρίβεια στα χαρακτηριστικά επιδόσεων του αντίστοιχου κινητήρα. 

Συγκριτικά με την προηγούμενη γενιά, το νέο εξατάχυτο κιβώτιο που διατίθεται για πρώτη φορά με τη BMW Z4 είναι 8 κιλά ελαφρύτερο από πριν. Η ομαλή λειτουργία και η άνεση της διαδικασίας αλλαγής είναι απλά κορυφαία. Και η μείωση των στροφών του κινητήρα στην έκτη σχέση που διασφαλίζεται από την κλιμάκωση του κιβωτίου αυξάνει την ομαλή και αθόρυβη λειτουργία του αυτοκινήτου στις υψηλές ταχύτητες και ταυτόχρονα προάγει τη συνολική απόδοση. 

Σπορ αυτόματο κιβώτιο με τεχνολογία διπλού συμπλέκτη: ακόμα μεγαλύτερη δυναμική και απόδοση στη BMW Z4 sDrive35i.

Προαιρετικά, το κορυφαίο μοντέλο της νέας σειράς, η BMW Z4 sDrive35i, διατίθεται με ένα νέο, σπορ αυτόματο κιβώτιο που υιοθετεί τεχνολογία διπλού συμπλέκτη. Το αποτέλεσμα είναι ακόμα ταχύτερες επιταχύνσεις και ένας μοναδικός συνδυασμός έξοχης δυναμικής – ακόμα και σε σχέση με το εξατάχυτο μηχανικό – και όλων των χαρακτηριστικών άνεσης ενός αυτόματου κιβωτίου της BMW. 

Το επτατάχυτο σπορ αυτόματο κιβώτιο με διπλό συμπλέκτη αλλάζει σχέσεις χωρίς την παραμικρή διακοπή κινητήριας ισχύος και ροπής, προσφέροντας στον οδηγό τη δυνατότητα επιλογής μεταξύ αυτόματης και μηχανικής αλλαγής. Η ταχεία και ομαλή αλλαγή ταχυτήτων επιτρέπει ασυνήθιστα αρμονική επιτάχυνση και ταυτόχρονα συμβάλλει στη μείωση της κατανάλωσης καυσίμου και των εκπομπών ρύπων. 

Ένας νέας σχεδίασης επιλογέας ταχυτήτων στην κεντρική κονσόλα χρησιμοποιείται για τον έλεγχο του σπορ αυτόματου κιβωτίου με μέγιστη άνεση, ενώ διέπεται από την ίδια φιλοσοφία ελέγχου όπως τα σημερινά αυτόματα κιβώτια της BMW: Οι εντολές του οδηγού στην επιλογή του προγράμματος ή αλλαγής ταχυτήτων μεταφέρονται με ηλεκτρονική ακρίβεια, ενώ το κιβώτιο επιστρέφει στην αρχική του θέση μετά από κάθε κίνηση του επιλογέα. 

Εναλλακτικά, ο οδηγός μπορεί επίσης να αλλάζει ταχύτητες μηχανικά μέσω των μοχλών του τιμονιού. Από τη θέση D, ο οδηγός μπορεί να επιλέγει απευθείας στο πρόγραμμα μηχανικής αλλαγής εύκολα και άνετα, οποιαδήποτε στιγμή, πιέζοντας απλά έναν από τους μοχλούς. 

Και πάλι στάνταρ, η λειτουργία Dynamic Drive Control, ελέγχει διάφορες άλλες παραμέτρους στο συνολικό σετάρισμα του αυτοκινήτου καθώς και τα χαρακτηριστικά αλλαγών του σπορ αυτόματου προγράμματος. Σαν αποτέλεσμα, η αλλαγή είναι ακόμα πιο σπορ και δυναμική στα προγράμματα SPORT και SPORT+, με το μηχανικό πρόγραμμα του σπορ αυτόματου να προσφέρει αισθητά πιο δυναμική επιτάχυνση με ακόμα ταχύτερη διαδικασία αλλαγών. 

Οι ταχύτητες αλλάζουν με το κλείσιμο του συμπλέκτη ακόμα πιο γρήγορα και δίνοντας στον οδηγό την κατάλληλη σπορ αίσθηση, Αυτή η άμεση απόκριση επιβεβαιώνεται από την αβίαστη κίνηση του δείκτη του στροφόμετρου, που αποδεικνύει την εξαιρετικά δυναμική ισχύ και επιδόσεις του αυτοκινήτου. 

Το σπορ αυτόματο με διπλό συμπλέκτη συνδυάζει δύο κιβώτια σε ένα, προσφέροντας συνολικά επτά σχέσεις. Οι σχέσεις αυτές λειτουργούν μέσω ενός πολύδισκου συμπλέκτη, με την επόμενη σχέση να προ-επιλέγεται στο ανενεργό κιβώτιο, προκειμένου να διασφαλίζεται άμεση επιτάχυνση χωρίς την παραμικρή διακοπή ροπής και ισχύος. Οι πυκνή κλιμάκωση (εύρος σχέσεων 4.8) προσφέρουν τη βέλτιστη αναλογία μετάδοσης σε κάθε περίπτωση και κάτω από όλες τις συνθήκες. Για ακόμα πιο βελτιωμένη απόδοση, το λάδι παρέχεται μέσω ενός συνδυασμού ξηρού κάρτερ και μπεκ λαδιού. Και μόνον αυτά τα χαρακτηριστικά, διασφαλίζουν συνεχή, σταθερή ροπή ισχύος με έξοχη επιτάχυνση, υψηλή άνεση αλλαγών ταχυτήτων και βελτιωμένη οικονομία καυσίμου. 

Η BMW Z4 sDrive35i με σπορ αυτόματο κιβώτιο επιταχύνει στα 100 km/h σε 5,1 δεύτερα, 0,1 δευτερόλεπτα ταχύτερα από το ίδιο μοντέλο με μηχανικό κιβώτιο. Η μέση κατανάλωση είναι 9.0 litres/100 km, μειωμένη κατά 0.4 litres/100 km ή περίπου 5% έναντι του ίδιου μοντέλο με εξατάχυτο μηχανικό κιβώτιο που προσφέρεται στάνταρ. 

Περαιτέρω βελτιωμένο: εξατάχυτο σπορ αυτόματο στις  BMW Z4 sDrive30i και BMW Z4 sDrive23i.

Τα μοντέλα BMW Z4 sDrive30i και BMW Z4 sDrive23i διατίθενται προαιρετικά με το εξατάχυτο σπορ αυτόματο κιβώτιο της BMW, που όχι μόνον αυξάνει το πρότυπο της οδηγικής άνεσης, αλλά και τις σπορ επιδόσεις του Roadster της BMW. 

Πραγματικά, τα σπορ χαρακτηριστικά του αυτοκινήτου οφείλονται κυρίως στην άμεση σύνδεση με τον κινητήρα, με το στάτη του μετατροπέα ροπής να εμπλέκεται αμέσως μετά την εκκίνηση. Αυτό είναι εφικτό χάρη στην πολύ προηγμένη τεχνολογία μετατροπέα ροπής με ενσωματωμένο αποσβεστήρα στρέψης που αποτρέψει την περιττή ολίσθηση και την όποια απώλεια ισχύος. 

Το αποτέλεσμα είναι μία οδηγική εμπειρία εφάμιλλη σε χαρακτήρα και ροή ισχύος ενός μηχανικού κιβωτίου, με κάθε κίνηση του πεντάλ να μετατρέπεται αυθόρμητα σε επιτάχυνση, και με ελαχιστοποιημένους χρόνους απόκρισης και αλλαγών ταχυτήτων. Το κατέβασμα περισσότερων της μιας σχέσεων είναι επίσης πολύ γρήγορο, και δεν απαιτεί περισσότερο χρόνο χάρη στην άμεση επιλογή της κατάλληλης σχέσης. Επομένως, μέσω ακριβούς ελέγχου και ελάχιστης ολίσθησης του μετατροπέα ροπής, το εξατάχυτο, σπορ αυτόματο κιβώτιο βελτιώνει την οικονομία καυσίμου της BMW Z4 Roadster. 

Η λειτουργία Steptronic του σπορ αυτόματου κιβωτίου προσφέρει στον οδηγό την ευκαιρία να αλλάζει σχέσεις μηχανικά. Εκτός από την αλλαγή ταχυτήτων μέσω του επιλογέα στην κεντρική κονσόλα, ο οδηγός έχει επίσης τη δυνατότητα με το εξατάχυτο σπορ αυτόματο κιβώτιο να χρησιμοποιεί τους μοχλούς στο τιμόνι. 

Μετακινώντας το μοχλό επιλογής στη κατάλληλη θέση αλλαγής, ο οδηγός μπορεί να αλλάζει ταχύτητες μηχανικά, ή στο πρόγραμμα D, να αλλάζει τις ταχύτητες που επιθυμεί μέσω των μοχλών. Η λειτουργία Dynamic Drive Control επηρεάζει επίσης τα χαρακτηριστικά αλλαγών ταχυτήτων του εξατάχυτου σπορ κιβωτίου με ακόμα πιο άμεσες αλλαγές στα προγράμματα SPORT και SPORT+.

6. Πλαίσιο & Ανάρτηση: Περισσότερη Άνεση, Αυξημένος Δυναμισμός, Μεγαλύτερη Ελευθερία Επιλογών χάρη στο Dynamic Drive Control.

· Διπλή εξέλιξη: μέγιστη οδηγική άνεση με τη BMW Roadster και ακόμα πιο δυναμικές επιδόσεις.

· Στάνταρ λειτουργία: Dynamic Drive Control με τρία προγράμματα σεταρίσματος.

· Προαιρετικό: Adaptive M Sports Suspension με ηλεκτρονικά ελεγχόμενους αποσβεστήρες.

Συγκριτικά με την προκάτοχό της, η νέα BMW Z4 προσφέρει ακόμα μεγαλύτερη οδηγική άνεση και δυναμική συμπεριφορά, όλα σε ένα. Παράλληλα, χαρίζει στον οδηγό τη δυνατότητα να μεταβάλλει το σετάρισμα του αυτοκινήτου σύμφωνα με τις ατομικές του προτιμήσεις, αφού η BMW Z4 διατίθενται στάνταρ με BMW Dynamic Drive Control: Πιέζοντας ένα μπουτόν στην κεντρική κονσόλα, ο οδηγός μπορεί να επιλέγει από τρία προδιαμορφωμένα σεταρίσματα, επιδιώκοντας περισσότερη άνεση ή μία ακόμα πιο δυναμική οδηγική εμπειρία, σύμφωνα με τις προσωπικές του επιθυμίες. 

Η πίσω κίνηση, τυπικό στοιχείο BMW, η τέλεια κατανομή φορτίου άξονα, το μακρύ μεταξόνιο και το χαμηλό κέντρο βάρους του roadster δημιουργούν ιδανικές συνθήκες για έξοχη ευελιξία. Εμφανώς, η BMW Z4 αξιοποιεί άριστα αυτή τη δυνατότητα μέσω της απαιτητικής τεχνολογίας κινητήρα, μετάδοσης και ανάρτησης. Είτε πρόκειται για επιτάχυνση, για χρήση φρένων ή ανώτερη πλευρική επιτάχυνση στις στροφές, το νέο Roadster της BMW ορίζει πρότυπα στην κατηγορία του. 

Ένα ακόμα σημαντικό στοιχείο της BMW Z4 Roadster είναι η μοναδικότητά της, πέρα από αριθμούς και τεχνικές προδιαγραφές: καθώς η θέση των καθισμάτων έχει μετακινηθεί πολύ πίσω, κοντά στον πίσω άξονα, διασφαλίζεται μία απαράμιλλη οδηγική εμπειρία, κυρίως σε δυναμικές καμπές και δρόμους με συνεχόμενες στροφές. 

Επομένως, η BMW Z4 σκόπιμα μεταφέρει την αίσθηση πλευρικής επιτάχυνσης στους επιβάτες της ακόμα πιο άμεσα από οποιοδήποτε άλλο αυτοκίνητο. Εκτός από τη γνήσια οδηγική απόλαυση, αυτό αυξάνει και τη δυναμική ασφάλεια, επιτρέποντας στον οδηγό, χάρη σε αυτή την άμεση πληροφόρηση, να διαχειρίζεται τους ελιγμούς διεύθυνσης και τις κινήσεις του γκαζιού με μοναδική ακρίβεια, ακόμα και στις πιο δυναμικές συνθήκες. 

Ακριβής γεωμετρία τροχών και χαμηλό βάρος για μέγιστη ευελιξία.

Έχοντας εμπρός άξονα δυο συνδέσμων που κατασκευάζεται κυρίως από αλουμίνιο και βελτιστοποιημένα γόνατα ελατηρίων και έναν πίσω άξονα πολλαπλών συνδέσμων, η νέα BMW Z4 διαθέτει δοκιμασμένες φιλοσοφίες αναρτήσεων σε μία διάταξη τέλεια προσαρμοσμένη στα ειδικά χαρακτηριστικά του μοναδικού Roadster της BMW. 

Ένα μοναδικό χαρακτηριστικό είναι η συνεπής τεχνολογία ελαφρού βάρους στον συγκρότημα του εμπρός άξονα, αφού βραχίονες ελέγχου σύγκλισης και ρουλεμάν κατασκευάζονται από αλουμίνιο, μειώνοντας τις μη αναρτώμενες μάζες μπροστά στο ελάχιστο. Ομοίως από αλουμίνιο, το υποπλαίσιο του εμπρός άξονα διευκολύνει την αρμονική κατανομή βάρους, και η χρήση υδραυλικών βάσεων κινητήρα βοηθά στη διασφάλιση των βέλτιστων χαρακτηριστικών κραδασμών και ακουστικής. 

Ο πίσω άξονας της BMW Z4 Roadster συνδυάζει συμπαγείς διαστάσεις και ακριβή γεωμετρία τροχών, το σαφή διαχωρισμό των λειτουργιών μεταξύ των διαμηκών βραχιόνων που συνδέονται στο αμάξωμα και των εγκάρσιων συνδέσμων ελέγχου σύγκλισης που συνδέονται στο πίσω υποπλαίσιο, διευκολύνοντας έτσι το σετάρισμα της ανάρτησης. Σαν αποτέλεσμα, η κατευθυντική ευστάθεια, η ακρίβεια διεύθυνσης και η σταθερότητα στις αλλαγές λωρίδων κυκλοφορίας μπορούν να βελτιστοποιούνται απολύτως ανεξάρτητα, σύμφωνα με τις τρέχουσες απαιτήσεις και τον ιδιαίτερο χαρακτήρα του αυτοκινήτου. 

Ηλεκτρομηχανικό σύστημα διεύθυνσης: μεγαλύτερη ακρίβεια, μεγαλύτερη οικονομία.

Το EPS Electric Power Steering παίζει επίσης πρωταγωνιστικό ρόλο στην κατηγορία της BMW Z4. Αυτό το καινοτομικό σύστημα αυξάνει την ακρίβεια διεύθυνσης και την άνεση του τιμονιού μειώνοντας παράλληλα την κατανάλωση καυσίμου. 
Αντίθετα με ένα συμβατικό μηχανικό/υδραυλικό σύστημα, η υποβοήθηση παρέχεται στην περίπτωση που ένα ηλεκτρικό μοτέρ ενεργοποιηθεί μόνον όταν αυτή είναι απαραίτητη ή επιθυμητή από τον οδηγό. 

Προαιρετικά, το EPS Electric Power Steering της νέας BMW Z4 υποστηρίζεται από μία λειτουργία Servotronic, η οποία παρέχει υποβοήθηση προσαρμοσμένη στην ταχύτητα του αυτοκινήτου. 

Άλλα στάνταρ χαρακτηριστικά: φρένα υψηλής απόδοσης, ηλεκτρικό χειρόφρενο, Δείκτης Απώλειας Πίεσης Ελαστικού (Tyre Defect Indicator).

Η νέα BMW Z4 εφοδιάζεται με νέα φρένα υψηλής απόδοσης που δημιουργήθηκαν ειδικά γι’ αυτό το έξοχο αυτοκίνητο και προσαρμόστηκαν για κάθε μοντέλο σε ό,τι αφορά τη λειτουργικότητα και την ελαφριά δομή. Αξιόπιστη ισχύς ακινητοποίησης, απουσία φαινόμενων κόπωσης, χαμηλό βάρος και τη μειωμένη φθορά των τακακιών είναι σημαντικά ατού του συστήματος πέδησης.

Ανάλογα με την έκδοση του μοντέλου, ο εμπρός άξονας φέρει φρένα με σταθερές ή πλευστές δαγκάνες από αλουμίνιο. Στην BMW Z4 sDrive35i η διάμετρος των δισκόφρενων είναι 348 mm μπροστά και  324 mm πίσω. Στην BMW Z4 sDrive30i, από την άλλη, οι αντίστοιχες διαστάσεις είναι 330 mm και 300 mm μπροστά και πίσω. Τέλος, τα δισκόφρενα της BMW Z4 sDrive23i, είναι 300 mm μπροστά/πίσω. 

Οι δαγκάνες φρένων του πίσω άξονα περιλαμβάνουν ηλεκτρικό χειρόφρενο: η BMW Z4  είναι το πρώτο αυτοκίνητο στην κατηγορία με ηλεκτρικό χειρόφρενο που ενεργοποιείται και απελευθερώνεται  από ένα μπουτόν στην κεντρική κονσόλα. 

Όλες οι εκδόσεις της νέας BMW Z4 διατίθενται στάνταρ με ζάντες ελαφρού κράματος αλουμινίου 17 ιντσών. Οι τροχοί των BMW Z4 sDrive30i και BMW Z4 sDrive23i φοράνε ελαστικά 225/45 R17, ενώ η BMW Z4 sDrive35i προσφέρεται με ελαστικά 225/45 R17 μπροστά και 255/40 R17 πίσω. Προαιρετικά, διατίθενται ζάντες ελαφρού κράματος αλουμίνιου, διαστάσεων 18 και 19 ιντσών. 

Όλα τα στάνταρ ελαστικά της BMW Z4 είναι τύπου runflat, επιτρέποντας στον οδηγό να καλύψει επιπλέον 100–250 km, ανάλογα με το φορτίο που μεταφέρει το αυτοκίνητο, και μετά από πλήρη απώλεια πίεσης. Τέλος, ο Δείκτης Απώλειας Πίεσης Ελαστικού - Tyre Defect Indicator παρακολουθεί συνεχώς την πίεση αέρα στα ελαστικά και προειδοποιεί τον οδηγό μόλις αυτή πέσει πάνω από 30% κάτω από το ιδανικό επίπεδο. 

DSC με βελτιωμένες λειτουργίες για πρόσθετη ασφάλεια και δυναμικές επιδόσεις.

Η απόδοση του συστήματος πέδησης αυξάνεται περαιτέρω με το σύστημα ελέγχου δυναμικής ευστάθειας - DSC Dynamic Stability Control και τη μεγάλη γκάμα καινοτομικών λειτουργιών του: Η νέα γενιά DSC είναι υπεύθυνη όχι μόνο για τον έλεγχο του ABS και για τη διασφάλιση της ευστάθειας σε ολισθηρούς δρόμους με μειωμένη πρόσφυση ενεργοποιώντας τα φρένα ή μειώνοντας την κινητήρια ισχύ, όπου χρειάζεται, αλλά παράλληλα λειτουργεί και σαν μπλοκέ διαφορικό, εμποδίζοντας την ολίσθηση του εσωτερικού τροχού σε μία στροφή υπό δυναμικές συνθήκες οδήγησης σε δρόμους με στροφές, προσφέρει βέλτιστη επιβράδυνση με τακτικό Στέγνωμα Φρένων (Dry Braking) σε υγρό καιρό και διασφαλίζει άμεση απόκριση φρένων με προ-φόρτιση των φρένων όταν είναι απαραίτητο. 

Μία λειτουργία Start-Off Assistant βοηθά τον οδηγό να ξεκινήσει από στάση, ομαλά και εύκολα σε μία επικλινή επιφάνεια, ενώ όταν υπάρχει πολύ μεγάλη ανάγκη για ισχύ ακινητοποίησης, το DBC Dynamic Brake Control μεγιστοποιεί ανάλογα την ισχύ πέδησης. Από την άλλη, το CBC Cornering Brake Control εμποδίζει το αυτοκίνητο να ολισθήσει όταν φρενάρει ελαφρά σε μια στροφή. 

Το πρόγραμμα TRACTION που ενεργοποιείται από ένα μπουτόν περιλαμβάνει τη λειτουργία DTC Dynamic Traction Control αυξάνοντας τα όρια απόκρισης για παρέμβαση στα φρένα μέσω DSC. Αυτό είναι πολύ χρήσιμο, για παράδειγμα, κατά την εκκίνηση στο χιόνι με τους κινητήριους τροχούς να σπινάρουν ελαφρώς. Αν χρειαστεί, το DSC μπορεί να απενεργοποιηθεί πλήρως. 

 Προαιρετικό: Adaptive M Suspension με ηλεκτρικά ελεγχόμενους αποσβεστήρες. 

Το σετάρισμα αναρτήσεων και αποσβεστήρων είναι προσαρμοσμένο στο ζωηρό οδηγικό στυλ της νέας BMW Z4. Προαιρετικά, η ευελιξία της BMW Roadster μπορεί να αυξηθεί περαιτέρω με την προσαρμοζόμενη ανάρτηση Adaptive M Suspension που φέρει ηλεκτρονικά ελεγχόμενους αποσβεστήρες, χωρίς απώλεια της άνεσης. 

Χαμηλώνοντας ολόκληρο το αυτοκίνητο κατά 10 mm, η προσαρμοζόμενη ανάρτηση Adaptive M Suspension αυξάνει την ταχεία απόκριση του αυτοκινήτου σε ξαφνικούς ελιγμούς διεύθυνσης και την ακρίβειά του κατά την είσοδο σε μία στροφή.  Με τις δυνάμεις των αποσβεστήρων να ελέγχονται ατομικά σύμφωνα με τις τρέχουσες απαιτήσεις, η Adaptive M Suspension προσφέρει αναβαθμισμένη οδηγική άνεση στο βασικό της σετάρισμα. 

Δυνάμεις απόσβεσης κατάλληλες για όλες τις συνθήκες διασφαλίζονται από τέσσερις συνεχώς ρυθμιζόμενους αποσβεστήρες αερίου διπλών χιτωνίων με συνδυασμένη ρύθμιση συμπίεσης και επαναφοράς. Η μονάδα κεντρικού ελέγχου που λαμβάνει δεδομένα, ελέγχει τους τέσσερις αποσβεστήρες ανεξάρτητα τον έναν από τον άλλον διασφαλίζει μία απαράμιλλη, ταχύτατη απόκριση στις μεταβαλλόμενες οδηγικές και οδικές συνθήκες. Η σκληρότητα των αποσβεστήρων ρυθμίζεται μέσω βαλβίδων στην εξωτερική πλευρά, που ελέγχουν τη ροή του λαδιού. 

Επομένως, ανάλογα με τις οδηγικές συνθήκες, οι αποσβεστήρες έχουν σκληρότερο ή πιο μαλακό σετάρισμα, με ολόκληρο το σύστημα να ανταποκρίνεται πολύ γρήγορα. Έτσι, όποτε ο εμπρός τροχός, για παράδειγμα, διασχίζει μία λακκούβα στο δρόμο, ο πίσω αποσβεστήρας ρυθμίζεται ανάλογα πριν καν φτάσει στο κρίσιμο σημείο. 

Άνεση και σπορ επιδόσεις σύμφωνα με την προτίμηση του οδηγού: Dynamic Drive Control.

Χάρη στο Dynamic Drive Control, ο οδηγός της νέας BMW Z4 μπορεί να μεταβάλλει τη χαρτογράφηση ελέγχου που, κατ’ επέκταση, μεταβάλλει τις δυνάμεις απόσβεσης της Adaptive M Sports Suspension. Το σύστημα αυτό επηρεάζει επίσης την προοδευτικότητα του πεντάλ του γκαζιού, την απόκριση του κινητήρα, την χαρτογράφηση ελέγχου της υποβοήθησης διεύθυνσης και τα όρια απόκρισης του DSC Dynamic Stability Control. Αν υπάρχει αυτόματο κιβώτιο, η δυναμική διαδικασία αλλαγών ταχυτήτων ελέγχεται επίσης σ’ αυτό το πρόγραμμα. 

Ο οδηγός ελέγχει το Dynamic Drive Control μέσω ενός μπουτόν στην κεντρική κονσόλα, που βρίσκεται ακριβώς δίπλα στον επιλογέα ταχυτήτων  (μηχανικό ή αυτόματο κιβώτιο). Μέσω ενός διακόπτη δύο θέσεων, μπορεί επιπλέον να επιλέξει τα προγράμματα NORMAL, SPORT and SPORT+, ενεργοποιώντας με αυτό τον τρόπο ένα προδιαμορφωμένο, άριστα ισορροπημένο συνολικό σετάρισμα. που περιλαμβάνει τις κατάλληλες ρυθμίσεις των εξαρτημάτων του κινητήρα, της μετάδοσης και του πλαισίου. 

Οι διαφορές μεταξύ αυτών των ατομικών προγραμμάτων είναι πολύ σαφείς στο δρόμο: το SPORT mode, για παράδειγμα, προσφέρει πολύ πιο άμεση απόκριση διεύθυνσης και πεντάλ του γκαζιού. Το SPORT+ mode ενεργοποιεί επιπρόσθετα για τη λειτουργία DTC Dynamic Traction Control στο πρόγραμμα DSC, επιτρέποντας σκόπιμα ελαφρά ολίσθηση των κινητήριων τροχών και δίνοντας τη δυνατότητα στον οδηγό να πάρει μία στροφή με ελεγχόμενη υπερστροφή ισχύος (drift). 

Cruise control με λειτουργία πέδησης.

Το Cruise control με λειτουργία πέδησης προσφέρει πρόσθετη άνεση στην οδήγηση με στυλ με τη νέα BMW Z4. Λειτουργικά, αυτό το προηγμένο cruise control υπερέχει σε χαρακτηριστικά και πλεονεκτήματα μιας συμβατικής μονάδας, για παράδειγμα, διατηρώντας σταθερή την ταχύτητα και κατά την οδήγηση σε μία κατηφόρα. Για την αποφυγή της απώλειας της άνεσης στις στροφές, το σύστημα παρακολουθεί συνεχώς την πλευρική επιτάχυνση του αυτοκινήτου και, όταν χρειάζεται, μειώνει την ταχύτητά του, παρεμβαίνοντας στη διαχείριση του κινητήρα και του συστήματος πέδησης. 

Σε αυτοκίνητα με αυτόματο κιβώτιο, το cruise control μπορεί επιπλέον να αλλάξει τη σχέση για να διατηρήσει ή να φτάσει την προεπιλεγμένη ταχύτητα με μία ομαλή και ελεγχόμενη διαδικασία. Σε μοντέλα με μηχανικό κιβώτιο, ο οδηγός μπορεί να αλλάζει σχέσεις με το χέρι, χωρίς απενεργοποίηση του cruise control με ενσωματωμένη λειτουργία πέδησης. 

Χρησιμοποιώντας το μοχλό ελέγχου του τιμονιού, ο οδηγός μπορεί να αλλάζει την επιθυμητή ταχύτητα, χωρίς να πατήσει γκάζι ή φρένο. Το μόνο που πρέπει να κάνει είναι να πιέσει το μοχλό προς τα εμπρός για να επιταχύνει με προκαθορισμένη ένταση. Για σταδιακή μείωση της ταχύτητας του αυτοκινήτου, ο οδηγός πρέπει απλά να τραβήξει το μοχλό προς το μέρος του. Η ταχύτητα που έχει ρυθμιστεί παρουσιάζεται σύντομα στην οθόνη του ταμπλό και με μία πράσινη ένδειξη στην κλίμακα του cruise control. Στο stand-by mode, η ταχύτητα που έχει ρυθμιστεί τελευταία φορά επισημαίνεται με μία πορτοκαλί ένδειξη. 

7. Αμάξωμα και Ασφάλεια: Μέγιστη Ευστάθεια για Απεριόριστη Οδηγική Απόλαυση.

· Βελτιστοποιημένη ευρυχωρία και μεγαλύτερη μεταβλητότητα.

· Εξαιρετικά άκαμπτος κλωβός επιβατών και πολύ ανθεκτική δομή αμαξώματος.

· Πολύ αποδοτικά συστήματα συγκράτησης για μέγιστη προστασία επιβατών.

Η νέα BMW Z4 Roadster συνδυάσει θρυλικό ντιζάιν με χαρακτηριστικά άνεσης και σπορ οδήγησης. Εξάλλου, αυτό το εξαιρετικό διθέσιο υπερέχει χάρη στην υποδειγματική ευρυχωρία και το ανώτερο πρότυπο ασφάλειας επιβατών. Πραγματικά, το πολύ ισχυρό αμάξωμα του νέου Roadster συμβάλλει στην οδηγική ασφάλεια και τις δυναμικές επιδόσεις στο δρόμο, ενώ ο ευφυής συνδυασμός καινοτομικών και δοκιμασμένων υλικών και των πιο προηγμένων τεχνολογιών παραγωγής, χαρίζουν στη νέα BMW Z4 άριστη ευστάθεια. Πολύ αποτελεσματικά, κεντρικά ελεγχόμενα συστήματα συγκράτησης εγγυώνται κορυφαία προστασία σε όλα τα είδη συγκρούσεων. Αυτές οι μεγαλύτερες διαστάσεις σημαίνουν αυξημένη ευρυχωρία και περισσότερες δυνατότητες αποθήκευσης. 

Βελτιστοποιημένη ορατότητα, περισσότερος χώρος.

Με το αναδιπλούμενο hardtop, η νέα BMW Z4 διαθέτει πολύ μεγάλα παράθυρα για βέλτιστη ορατότητα. Συγκριτικά με το προηγούμενο μοντέλο, η σφαιρική ορατότητα είναι αυξημένη σχεδόν 14%, ενώ τα πλαϊνά παράθυρα είναι κατά 40% μεγαλύτερα. Η ορατότητα μέσω του πίσω παραθύρου, τέλος, έχει αυξηθεί κατά 52%. 

Η πρόσβαση στο χώρο επιβατών είναι επίσης πιο άνετη από πριν, με ανοίγματα θυρών 26 mm μεγαλύτερα από του προηγούμενου μοντέλου: αυτά διευκολύνουν την πρόσβαση στα καθίσματα και με την οροφή κλειστή. 

Ο χώρος στην περιοχή της κεφαλής έχει αυξηθεί 5 mm σε σχέση με το προηγούμενο μοντέλο, ενώ το αυξημένο πλάτος της καμπίνας δίνει μία αίσθηση ευρυχωρίας: Με το συνολικό πλάτος του αυτοκινήτου να έχει αυξηθεί κατά 9 mm, ο χώρος στην περιοχή των ώμων είναι 20 mm και των αγκώνων 43 mm μεγαλύτερος από πριν. 

Αναπαυτικά καθίσματα και ευέλικτη αποθήκευση αποσκευών.

Η φιλοσοφία μεταβλητού χώρου αποσκευών παίζει σημαντικά ρόλο στην καταλληλότητα της BMW Z4 για καθημερινή χρήση αλλά και για ταξίδια μεγάλων αποστάσεων. 

Και μόνον η διάταξη του χώρου αποσκευών προσφέρει μία μεγάλη ποικιλία ατομικών χρήσεων και λειτουργιών, με τη χωρητικότητα να ξεκινά στο Roadster από 180 λίτρα με την οροφή ανοιχτή και να φτάνει μέχρι τα 310 λίτρα με την οροφή κλειστή, αναδεικνύοντας τη νέα BMW Z4 στο καλύτερο μοντέλο στην κατηγορία της, σε όγκο χώρου αποσκευών. 

Ένα ακόμα σημαντικό σημείο είναι ότι το μέγιστο φορτίο είναι αυξημένο κατά 30 kg σε σχέση με το προηγούμενο μοντέλο, φτάνοντας τα 330 kg. 

Η πρακτική αξία του αυτοκινήτου αυξάνεται με μία μεγάλη ποικιλία στάνταρ και προαιρετικού εξοπλισμού, όπως το μεταβλητό κάλυμμα χώρου αποσκευών, ένα πλαϊνό κουτί αποθήκευσης με κάλυμμα, και ένα προαιρετικό άνοιγμα φόρτωσης που περιλαμβάνει μία τσάντα, κατάλληλη για τη μεταφορά δύο ζευγαριών σκι μήκους 170 cm. Αφού η διαδικασία φόρτωσης ολοκληρωθεί, το hardtop ανοίγει χωρίς το παραμικρό πρόβλημα, ακόμα και όταν μεταφέρονται τόσο ογκώδεις αποσκευές. 

Αεροδυναμικά χαρακτηριστικά για βελτιωμένη δυναμική και οδηγική άνεση.

Δυναμικές επιδόσεις και έξοχη οικονομία, καθώς και οδηγική άνεση, όλα είναι αποτέλεσμα των άριστων αεροδυναμικών χαρακτηριστικών της νέας BMW Z4. 

Η βελτιστοποιημένη σχεδίαση του εμπρός σπόιλερ, των μαρσπιέ και του πίσω άκρου μειώνουν σημαντικά την αντίσταση του αέρα, όπως ακριβώς το ρεύμα αέρα στο εσωτερικό έχει βελτιστοποιηθεί με ειδικά μέτρα: ένα από αυτά είναι τα πλαϊνά παράθυρα που εκτείνονται μέχρι πίσω για τη μείωση του στροβιλισμού. 

Ο εκτροπέας αέρα που σχεδιάστηκε ειδικά για τη BMW Z4 αποδεικνύει τα πλεονεκτήματά του για τους επιβάτες και στις υψηλές ταχύτητες, καθώς διασφαλίζει έξοχη οδηγική άνεση ακόμα και σε ταχύτητες που υπερβαίνουν τα 200 km/h. 

Ολοκληρωμένη φιλοσοφία ασφαλείας προσαρμοσμένη για το BMW Roadster.

Η μοναδικότητα της νέας BMW Z4 προέρχεται επίσης από μία υποδειγματική γκάμα χαρακτηριστικών ασφαλείας βασισμένων στο υψηλό πρότυπο ασφαλείας που ήδη ισχύει για τα sedan μοντέλα της BMW και ικανοποιεί τις μεγαλύτερες απαιτήσεις στον κόσμο του σήμερα. 

Μεταξύ των άλλων, πολύ ανθεκτικές φέρουσες δομές, η βέλτιστη χρήση ζωνών παραμόρφωσης, ο εξαιρετικά άκαμπτος κλωβός επιβατών και τα πολύ αποτελεσματικά συστήματα συγκράτησης διασφαλίζουν υποδειγματική ασφάλεια στα ατυχήματα. Κατά συνέπεια, η νέα BMW Z4 διαθέτει όλα εκείνα τα στοιχεία που επιτυγχάνουν βέλτιστα αποτελέσματα σε όλα τα σχετικά τεστ ασφάλειας και προστασίας επιβατών. 

Μέγιστη ασφάλεια με ελάχιστο βάρος.

Οι μηχανικοί εξέλιξης της BMW πέτυχαν ιδιαίτερα εντυπωσιακά αποτελέσματα στη σχεδίαση της δομής του αμαξώματος, η οποία, παρά την απουσία μιας σκληρής οροφής που συνήθως ‘σηκώνει’ σημαντικά φορτία, προσφέρει έξοχη ακαμψία και αντοχή. Οι δυνάμεις σύγκρουσης που επενεργούν στη νέα BMW Z4 Roadster, για παράδειγμα, απορροφώνται δυναμικά από πρόσθετες ζώνες παραμόρφωσης σε προκαθορισμένα με ακρίβεια σημεία και μετατρέποντας την ενέργεια κρούσης σε ελεγχόμενη παραμόρφωση. 

Θέλοντας να διασφαλίσουν με ακρίβεια αυτό το υψηλό πρότυπο, οι μηχανικοί εξέλιξης της BMW εφοδίασαν το αυτοκίνητο με ένα άριστα ισορροπημένο δίκτυο στοιχείων υποστήριξης στο πάτωμα, στο πλαϊνό πλαίσιο, στο τροπέτο, στην οροφή και στο διαχωριστικό του χώρου αποσκευών για την απορρόφηση των φορτίων κρούσης. Επομένως, η νέα BMW Z4 έχει πάνελ πολύ υψηλής αντοχής σε μεγάλες φέρουσες δομές με βέλτιστες ενισχύσεις αμαξώματος. Οι δυνάμεις κρούσης διοχετεύονται με μία βελτιστοποιημένη διαδικασία μέσω της κατάλληλης κατανομής σε αρκετά εξαρτήματα του αμαξώματος, ενώ η κατανομή φορτίων χρησιμεύει σε σοβαρές συγκρούσεις – κυρίως με φορτία που επενεργούν στο ένα πλάι του αυτοκινήτου – για να κατευθύνει στην επερχόμενη ενέργεια προς την αντίθετη πλευρά και να προστατεύει το τροπέτο στην περιοχή των ποδιών μέσω κατάλληλων ζωνών δυναμικής παραμόρφωσης. 

Η ειδικά σχεδιασμένη δομή του πατώματος, ενσωματώνει τις βάσεις του κινητήρα, τις ενισχύσεις του άξονα μετάδοσης και τα μονού κελύφους μαρσπιέ θυρών – που ενισχύονται μέσω πρόσθετων πλακών, ομοίως διασφαλίζει τη βέλτιστη μετάδοση των δυνάμεων σύγκρουσης. 

Γύρω από τις πόρτες, ενισχύσεις πλευρικών συγκρούσεων, τα ενισχυμένα μαρσπιέ, τα ίδια τα καθίσματα και η βάση του ταμπλό ανάμεσα στις κολόνες Α διασφαλίζουν επαρκή σταθερότητα για την πλαϊνή δομή. 

Η πίσω ζώνη παραμόρφωσης αποτελείται από δύο διαμήκεις δομικές μπάρες, το πάτωμα του χώρου αποσκευών, το πίσω πάνελ και διάφορες άλλες ενισχύσεις. Σε περίπτωση ανατροπής, ο κλωβός επιβατών με τις πολύ ισχυρές κολόνες Α και τα rollbar πίσω από τα προσκέφαλα διατηρούν ανέπαφο το ζωτικό χώρο. 

Εμπρόσθιοι αερόσακοι και αερόσακοι προστασίας κεφαλής/θώρακα ενσωματωμένοι στα καθίσματα.

Στο εσωτερικό, μελετημένα και κεντρικά ελεγχόμενα συστήματα συγκράτησης διασφαλίζουν την κατάλληλη ασφάλεια επιβατών: Οι εμπρόσθιοι και ο αερόσακοι προστασίας κεφαλής/θώρακα, οι προεντατήρες ζωνών ασφαλείας και οι περιοριστές φορτίου ενεργοποιούνται από ηλεκτρονικό σύστημα ασφαλείας ελεγχόμενο από αισθητήρα ανάλογα με το είδος και τη σοβαρότητα μιας σύγκρουσης. Οι αερόσακοι προστασίας κεφαλής/θώρακα είναι ενσωματωμένοι στην εξωτερική πλευρά των πλατών και διογκώνονται σε περίπτωση μιας πλευρικής σύγκρουσης, καλύπτοντας μία πολύ μεγάλη επιφάνεια, που ξεκινά από το κάτω άκρο της πλάτης και φτάνει μέχρι το πάνω άκρο του προσκέφαλου, προσφέροντας επομένως σε οδηγό και συνοδηγό βέλτιστη ασφάλεια στο πάνω μέρος του σώματος και στο ύψος του κεφαλιού, ανεξάρτητα από τη θέση τους στο κάθισμα και από το εάν η οροφή είναι ανοιχτή ή κλειστή. 

Ένα ακόμα στοιχείο είναι ότι η βελτιστοποιημένη εφαρμογή των ζωνών ασφαλείας που διασφαλίζεται από τους στάνταρ προεντατήρες, αλλά και το γεγονός ότι οι ζώνες δεν χαλαρώνουν στο επίπεδο των γοφών και του θώρακα, εγγυάται ακόμα καλύτερη συγκράτηση, μειώνοντας τον κίνδυνο τραυματισμού στο ελάχιστο. 

Προβολείς Bi-xenon στάνταρ, προσαρμοζόμενοι προβολείς προαιρετικοί.

Η άριστη τεχνολογία φώτων της BMW είναι ένα ακόμα έξοχο χαρακτηριστικό στη φιλοσοφία ασφαλείας της νέας BMW Z4. Το σύστημα φώτων προσφέρεται στάνταρ με προβολείς bi-xenon και προαιρετικά με προσαρμοζόμενα φώτα στροφών που μετακινούνται αυτόματα προς την κατεύθυνση του τιμονιού. 

Τα φώτα ημέρας, που ήδη απαιτούνται από το νόμο σε μερικές χώρες διατίθενται με τη μορφή φωτεινών δακτυλίων στο κέλυφος των προβολέων. Ένα ενεργό σύστημα φώτων στοπ ανάλογα με την επιβράδυνση αυξάνει την ενεργητική ασφάλεια σε ακόμα υψηλότερο επίπεδο, με την τεχνολογία φωτισμού να συνδυάζει δοκιμασμένα συστήματα με τα πιο σύγχρονα και πιο καινοτομικά χαρακτηριστικά. Αυτό φαίνεται κυρίως στα εντυπωσιακά πίσω φώτα που ενσωματώνουν αρκετές λειτουργίες φωτισμού όπως τα φώτα στοπ, φώτα ομίχλης και φώτα όπισθεν, αλλά και φλας.

8. Εξοπλισμός: Υπέρτατη Οδηγική Απόλαυση.

· Νέα Γενιά BMW iDrive.

· Ολοκληρωμένη γκάμα λύσεων αποθήκευσης.

· Κορυφαία συστήματα ήχου και πλοήγησης.

Παραμένοντας πιστή στην παράδοση και προσφέροντας την τελευταία λέξη της τεχνολογίας αυτοκινήτου – η νέα BMW Z4 υπόσχεται ακριβώς αυτό το μοναδικό συνδυασμό όχι μόνο μέσω της φιλοσοφίας και της σχεδίασης του αμαξώματος, της τεχνολογίας παραγωγής/μετάδοσης ισχύος και ανάρτησης, αλλά και χάρη στο εσωτερικό της. 

Οδηγός και συνοδηγός απολαμβάνουν την τυπική θέση καθισμάτων ενός  BMW Roadster κοντά στον πίσω άξονα και ταυτόχρονα βιώνουν μία αίσθηση ευρυχωρίας. Τα μεγάλα παράθυρα και η ανοιχτόχρωμη επένδυση οροφής στο hardtop, από την άλλη, διαμορφώνουν ένα αποκλειστικό περιβάλλον και βέλτιστη σφαιρική ορατότητα, ακόμα και με την οροφή κλειστή. 

Σε σχεδίαση και διάταξη, το ταμπλό, οι επενδύσεις θυρών και η κεντρική κονσόλα συνεχίζουν τα κλασικά χαρακτηριστικά ενός roadster μέσα από μοντέρνο στυλ – σε συνδυασμό με κορυφαία ποιότητα φινιρίσματος και προηγμένα υλικά. Όλες οι επιφάνειες στο εσωτερικό του αυτοκινήτου, καθώς και χειριστήρια χαρακτηρίζονται από έξοχο ντιζάιν και τις πιο προηγμένες μεθόδους παραγωγής. 

Η μεγάλη γκάμα αποθηκευτικών χώρων και θαλάμων που ενσωματώνονται διακριτικά μέσα στη νέα BMW Z4 διασφαλίζει σύγχρονες λειτουργίες και πλεονεκτήματα από κάθε άποψη. Τα χειριστήρια κλιματισμού φέρουν κλασική διάταξη roadster και επιτρέπουν την αποδοτική και άνετη λειτουργία του προηγμένου συστήματος, στοιχείο ζωτικής σημασίας για την οδηγική άνεση. 

Το προαιρετικό σύστημα BMW iDrive εναρμονίζεται απόλυτα με το εσωτερικό, με την Οθόνη Ελέγχου να εμφανίζεται από το ταμπλό μόνον όταν το σύστημα χρησιμοποιείται. Όταν ενεργοποιείται, ωστόσο, το BMW iDrive με την Οθόνη Ελέγχου προσφέρει την πιο προηγμένη τεχνολογία ελέγχου στο είδος της και με τη Z4 Roadster, με μία απαράμιλλη γκάμα καινοτομικών λειτουργιών πλοήγησης, ενημέρωσης, επικοινωνίας και ψυχαγωγίας. 

Προηγμένες επιφάνειες, μεγάλη ποικιλία λύσεων αποθήκευσης.

Το εσωτερικό της νέας BMW Z4 ξεχωρίζει χάρη στα προηγμένα, υψηλής ποιότητας υλικά, την κομψή σχεδίαση και την άριστη ποιότητα φινιρίσματος που πληροί όλες τις απαιτήσεις ενός premium αυτοκινήτου. Επιφάνειες με ελκυστικό σαγρέ φινίρισμα από τα καλύτερα συνθετικά υλικά, διακοσμητικά ένθετα από αυθεντικά υλικά και άριστη τεχνική κατασκευής, ποιότητα καθισμάτων και ταπετσαρίας, γαλβανισμένα χειριστήρια σε περλέ γυαλιστερό χρώμιο και επενδεδυμένα υποβραχιόνια στους επενδύσεις θυρών και στην κεντρική κονσόλα, όλα αποπνέουν την ανώτερη αποκλειστικότητα της Z4 Roadster όχι μόνο στον τομέα της εμφάνισης. Γιατί η BMW Z4 προσφέρει παράλληλα όλη την οδηγική απόλαυση ενός roadster σε ένα υπέρκομψο περιβάλλον. 

Το προαιρετικό πακέτο φώτων εσωτερικού - Interior Lights Package σας δίνει την ευκαιρία να τονίσετε τον αποκλειστικό χαρακτήρα του νέου Roadster. Κρυφός φωτισμός με πορτοκαλί πηγές φωτός γύρω από τον εσωτερικό καθρέπτη, τους μηχανισμούς ανοίγματος θυρών, τους αποθηκευτικούς χώρους στις πόρτες, τον αποθηκευτικό χώρο στο ταμπλό και τον εγκάρσιο χώρο πίσω από τα καθίσματα διασφαλίζει μία μοναδική ατμόσφαιρα γεμάτη πάθος και συναίσθημα. Το Πακέτο Φωτισμού (Lights Package) ολοκληρώνεται από λευκά φώτα στις εξωτερικές λαβές των θυρών, κάτω από τις πόρτες και στον εγκάρσιο αποθηκευτικό χώρο, που ενεργοποιούνται με το ξεκλείδωμα του αυτοκινήτου. 

Πέρα από τη έξοχη δομή οροφής, κυρίως η πλούσια λίστα λύσεων αποθήκευσης αυξάνει τη λειτουργική αξία της νέας BMW Z4 στην καθημερινή κυκλοφοριακή πραγματικότητα. Εκτός από το τεράστιο ντουλαπάκι χωρητικότητας 10 λίτρων της νέας BMW Z4 και τους αναδιπλούμενους θαλάμους στις επενδύσεις θυρών, το νέο Roadster διαθέτει ένα ράφι μπροστά και έναν αποθηκευτικό χώρο πίσω από τον επιλογέα ταχυτήτων (μηχανικού ή αυτόματου κιβωτίου) στην κεντρική κονσόλα, καθώς και ένα κουτί αποθήκευσης 1.6-λίτρων κάτω από το υποβραχιόνιο. 

Ένας ακόμα μεγάλος αποθηκευτικός χώρος ενσωματώνεται αρμονικά στάνταρ στο ταμπλό. Ειδικότερα ο νέος, απόλυτα μοναδικός εγκάρσιος αποθηκευτικός χώρος πίσω από τα καθίσματα της BMW Z4 διακρίνεται για την ευελιξία του. Ο χώρος αυτός, που εκτείνεται σε όλο το πλάτος του εσωτερικού, είναι κατάλληλος για αντικείμενα όπως ένας χαρτοφύλακας και άλλες τσάντες, ενώ μικρότερα αντικείμενα συγκρατούνται στη θέση τους μέσω ενός διχτυού. Ακόμα και ο εκτροπέας αέρα μπορεί να ενσωματωθεί εκεί. 

Με το προαιρετικό Storage Package, έχετε ακόμα περισσότερες ευκαιρίες να  αποθηκεύσετε όλα τα υπάρχοντά σας στην κατάλληλη θέση. Αυτό το Πακέτο περιλαμβάνει δίχτυα πρόσδεσης στις πλάτες των καθισμάτων και στον περιοχή των ποδιών του συνοδηγού, ιμάντες στο χώρο αποσκευών, δύο ποτηροθήκες κάτω από το υποβραχιόνιο στην κεντρική κονσόλα, έναν πρόσθετο θάλαμο αποθήκευσης στο ταμπλό στην πλευρά του συνοδηγού, καθώς και ένα θάλαμο στο τροπέτο του χώρου αποσκευών. Μεταξύ των άλλων αξεσουάρ περιλαμβάνεται μία ακόμα ποτηροθήκη που τοποθετείται στην κεντρική κονσόλα, κοντά στην περιοχή των ποδιών του συνοδηγού. Για πρόσθετες δυνατότητες, το αυτοκίνητο μπορεί να εφοδιάζεται με άνοιγμα φόρτωσης μεταξύ των χώρων επιβατών και αποσκευών, συμπερ. μιας ειδικής τσάντας μεταφοράς. Αυτό σημαίνει ότι ο χρήστης μπορεί να φορτώνει άνετα μεγάλα και λεπτά αντικείμενα, όπως τσάντες του γκολφ και εξοπλισμό του σκι. 

Παγκόσμια πρεμιέρα στο BMW Roadster: νέα γενιά του iDrive control. 

Η νέα BMW Z4 είναι το πρώτο μοντέλο BMW Roadster που διαθέτει το πρωτοποριακό σύστημα ελέγχου της BMW iDrive σαν τμήμα του προαιρετικού συστήματος πλοήγησης Professional. 

Στη νέα BMW Z4, το βελτιωμένο τεχνολογικά BMW iDrive ενεργοποιεί και ελέγχει όλες τις λειτουργίες ψυχαγωγίας, ενημέρωσης, πλοήγησης και τηλεπικοινωνίας. Το σύστημα αποτελείται από έναν Ελεγκτή (Controller) στην κεντρική κονσόλα και μία αναδιπλούμενη Οθόνη Ελέγχου υψηλής ανάλυσης που αναδιπλώνεται από το ταμπλό, επιτρέποντας στον οδηγό να ελέγχει διαισθητικά και με ασφάλεια όλες τις διαθέσιμες λειτουργίες, χωρίς ουσιαστικά να παίρνει τα χέρια του από το δρόμο. 

Στην εργονομικά βελτιστοποιημένη θέση του, ο νέος iDrive Controller επιτρέπει την άνετη και διαισθητική επιλογή και ενεργοποίηση των λειτουργιών μέσω τυποποιημένων κινήσεων πίεσης προς μία κατεύθυνση, περιστροφής ή πίεσης. Μία φωτογραφία του Controller που απεικονίζεται στην Οθόνη Ελέγχου προσφέρει στον οδηγό πιο σαφή προσανατολισμό ως προς την επιλογή του επόμενου βήματος στη διαδικασία λειτουργίας και μέγιστη σαφήνεια, χάρη στη γραφική διάταξη των μενού σε επίπεδα, το ένα πάνω από το άλλο. Και επειδή όλα τα μενού βασίζονται σε ένα κοινό σχέδιο, ο χρήστης μπορεί να εξοικειωθεί με το σύστημα πολύ γρήγορα, χωρίς το παραμικρό πρόβλημα. 

Πιέζοντας τα μπουτόν άμεσης επιλογής στον Controller, ο χρήστης μπορεί να μεταβάλλει άμεσα τις λειτουργίες του CD, του ραδιοφώνου, του τηλεφώνου και της πλοήγησης. Η σειρά μπουτόν άμεσης επιλογής ολοκληρώνεται τώρα με τα τρία μπουτόν εντολών MENU, BACK και OPTION. Με τα οκτώ αγαπημένα (favourite) μπουτόν στο ταμπλό ο χρήστης μπορεί να επιλέγει απευθείας όχι μόνο ραδιοφωνικούς σταθμούς, τηλεφωνικούς αριθμούς και προορισμούς πλοήγησης, αλλά και άλλα στοιχεία των μενού απευθείας μέσω του iDrive. 

Η Οθόνη Ελέγχου 8,8 ιντσών της νέας BMW Z4  με υψηλή ανάλυση 1280 x 480 pixels προσφέρει άριστη ευκρίνεια στη παρουσίαση γραφικών ή ακόμα και ολοκληρωμένων σελίδων του internet. Οπτικά βοηθήματα παρέχουν πρόσθετη σαφήνεια.

Ένας κυκλικός Ορθογράφος επιτρέπει στο χρήστη να εισάγει τα ονόματα περιοχών ή δρόμων και τηλεφωνικούς αριθμούς. Εναλλακτικά, ή σαν συμπληρωματική λειτουργία πέρα από τη μηχανική εισαγωγή δεδομένων, ο χρήστης μπορεί επίσης να κάνει καταχωρήσεις με φωνητικό έλεγχο. 

Χάρη στο νέο BMW iDrive που μεταφέρεται από τη BMW Σειρά 7, η χρήση του συστήματος πλοήγησης είναι τώρα ακόμα πιο εύκολη και άμεση από πριν: Η απεικόνιση χαρτών σε όλη την οθόνη, για παράδειγμα, προσφέρει μία ασύγκριτα λεπτομερή άποψη της περιοχής όπου κινείται ο οδηγός. Εναλλακτικά, η Οθόνη Ελέγχου προσφέρει επίσης ένα βοηθητικό παράθυρο που παρουσιάζει και άλλες λεπτομέρειες και χάρτες, ανεξάρτητα από το βασικό χάρτη. Αυτά τα βοηθητικά παράθυρα και το περιεχόμενό τους μπορούν να προσδιορίζονται εκ των προτέρων από τον πελάτη σύμφωνα με τις συγκεκριμένες απαιτήσεις του, για παράδειγμα, επιλέγοντας μία ένδειξη υπολογιστή ταξιδιού ή παρουσιάζοντας λεπτομέρειες του προγράμματος ψυχαγωγίας.

Internet στο αυτοκίνητο και άλλες καινοτομικές υπηρεσίες από την BMW ConnectedDrive.

Το σύστημα ελέγχου iDrive επιτρέπει επίσης στον οδηγό και το συνοδηγό να χρησιμοποιούν το BMW ConnectedDrive με την ευρεία γκάμα καινοτομικών υπηρεσιών του. Δικτυώνοντας έξυπνα συστήματα πληροφοριών, επικοινωνιών και υποστήριξης μέσα και έξω από το αυτοκίνητο, το BMW ConnectedDrive συνδυάζει λειτουργίες όπως δελτία οδικής κυκλοφορίας, κέντρο πληροφοριών και υπηρεσίες γραφείου, internet, λειτουργία κλήσεων έκτακτης ανάγκης, λειτουργίες τηλεχειρισμού καθώς και προγραμματισμό ταξιδιών και ελεύθερου χρόνου και στη νέα BMW Z4. Έτσι, μέσω της τεχνολογίας ConnectedDrive, η BMW είναι η πρώτη κατασκευάστρια αυτοκινήτων στον κόσμο που επιτρέπει την απεριόριστη χρήση του internet μέσα στο αυτοκίνητο, προαιρετικά. 

Ο Προγραμματιστής Ταξιδιού (Travel Planner) με τη λειτουργία του Guided Tours είναι ένα ακόμα εξέχον χαρακτηριστικό που προσφέρει βέλτιστη άνεση στο ταξίδι. Χρησιμοποιώντας τον Planner, οδηγός και συνοδηγός μπορούν να συνδυάζουν διάφορους προορισμούς για να διαμορφώνουν τη δική τους ατομική διαδρομή, προχωρώντας από τη μία στάση στην επόμενη, με αυτόματη καθοδήγηση. 

Με την υποστήριξη αυτού του εικονικού ταξιδιωτικού οδηγού, το σύστημα προαιρετικά επιλέγει τις πιο ελκυστικές διαδρομές ή οτιδήποτε άλλο θα ήθελαν ο οδηγός και ο συνοδηγός. Και αν αυτοί επιθυμούν να επιλέξουν τη δική τους, πολύ προσωπική διαδρομή, μπορούν να ενσωματώσουν στάσεις της επιλογής τους κατά τη διάρκεια της διαδρομής. 

Εξάλλου, με το BMW ConnectedDrive, ο πελάτης μπορεί να ανακαλεί πολύ ελκυστικές διαδρομές απευθείας μέσα στο αυτοκίνητο, είτε πιέζοντας ένα μπουτόν, ή μέσω της λειτουργίας BMW online. Στη συνέχεια, το σύστημα πλοήγησης θα κατευθύνει τον οδηγό στη διαδρομή που έχει επιλεγεί για τον προορισμό του, παρέχοντας πρόσθετες πληροφορίες για τα αξιοθέατα και τα σημεία ενδιαφέροντος που βρίσκονται στη διαδρομή. 

Καθώς τα δεδομένα πλοήγησης αποθηκεύονται σε ένα σκληρό δίσκο 80 GB που τοποθετείται στο αυτοκίνητο, οι χρόνοι πρόσβασης είναι ακόμα μικρότεροι και ταχύτεροι από πριν. Εξάλλου, ο σκληρός δίσκος μπορεί να χρησιμοποιηθεί για την αποθήκευση μουσικών αρχείων 15 GB, που σημαίνει ότι ο χρήστης μπορεί να μεταφέρει μουσικά αρχεία από ένα CD, ένα εξωτερικό MP3 player ή ένα USB στο σκληρό δίσκο. Τα μουσικά αρχεία είναι μόνιμα διαθέσιμα χωρίς να χρειάζεται το αντίστοιχο CD ή άλλες εξωτερικές συσκευές μέσα στο αυτοκίνητο. 

Λειτουργίες ελέγχου κλιματισμού ειδικά προσαρμοσμένες για Roadster.

Η νέα BMW Z4 διατίθεται στάνταρ με σύστημα κλιματισμού που μεταβάλλει την ταχύτητα του αέρα με το πάτημα ενός μπουτόν σε επτά στάδια. Το αιρκοντίσιον που ελέγχεται από μονάδες ελέγχου στο ταμπλό ειδικά σχεδιασμένες για το νέο Roadster της BMW φέρει λειτουργία ανακυκλοφορίας αέρα, φίλτρο σκόνης και γύρης για καθαρισμό του φρέσκου και ανακυκλωμένου αέρα, καθώς και πρόσθετους αεραγωγούς που καθοδηγούν τον αέρα στην κατάλληλη θερμοκρασία, γύρω από τα πόδια του οδηγού και του συνοδηγού.

Προαιρετικός στη νέα BMW Z4, ο αυτόματος κλιματισμός προσφέρει ακόμα υψηλότερα πρότυπα άνεσης και ευκολίας με ξεχωριστή ρύθμιση θερμοκρασίας στην πλευρά οδηγού και συνοδηγού, ατομικό, αυτόματο έλεγχο θερμοκρασίας σε πέντε στάδια έντασης και μηχανική ρύθμιση της κατανομής αέρα. Άλλα στοιχεία είναι η αυτόματη ανακυκλοφορία αέρα και η αποτελεσματική χρήση της θερμοκρασίας που απομένει. 

Με την οροφή ανοιχτή, το αυτόματο αιρκοντίσιον ενεργοποιεί ένα πρόγραμμα cabrio, το οποίο λαμβάνει της ιδιαίτερες συνθήκες οδήγησης στη φάση αυτή. Σαν αποτέλεσμα, ο έλεγχος θερμοκρασίας, η ένταση του ανεμιστήρα και η κατανομή αέρα προσαρμόζονται τόσο στην εξωτερική θερμοκρασία όσο και στο βαθμό της ηλιακής ακτινοβολίας. Επιπλέον, ο όγκος της ροής αέρα ρυθμίζεται ανάλογα με την ταχύτητα του αυτοκινήτου. 

Εκτός από τον ηλιακό αισθητήρα, το αυτόματο αιρκοντίσιον φέρει αισθητήρα υγρασίας που αναγνωρίζει την υγρασία στο παρμπρίζ και τα πλαϊνά παράθυρα και ελέγχει ανάλογα τον εξαερισμό. 

Δερμάτινα καθίσματα με Sun Reflective Technology. 

Όπως τα Cabrio μοντέλα της BMW, το νέο Roadster διατίθεται με ένα ειδικό, καινοτομικό τύπο δέρματος στα καθίσματα, τις επενδύσεις εσωτερικού και το τιμόνι που μειώνει σημαντικά την επίδραση της δυνατής ηλιακής ακτινοβολίας: χάρη στην επεξεργασία του δέρματος με Sun Reflective Technology επιτυγχάνεται η ενσωμάτωση ουσιών μέσα στο δέρμα που ανακλούν την υπέρυθρη ακτινοβολία του ηλιακού φωτός. 

Η θετική επίδραση της Sun Reflective Technology είναι αισθητή τόσο στα σκούρα όσο και στα ανοιχτά χρώματα της καμπίνας. Συγκριτικά με συμβατικές δερμάτινες επιφάνειες, η Sun Reflective Technology με τις ειδικές χρωστικές ουσίες της μπορεί να μειώσει τη συνήθη αύξηση των θερμοκρασιών μέχρι 20 °C . Η BMW είναι η πρώτη αυτοκινητοβιομηχανία στον κόσμο που χρησιμοποιεί αυτή την τεχνολογία σε ευρεία κλίμακα. 

Κορυφαία ηχοσυστήματα.

Τα ηχοσυστήματα που διατίθενται με την BMW Z4 ορίζουν νέα πρότυπα στην κατηγορία του αυτοκινήτου. Τα δυναμικά χαρακτηριστικά τους έχουν προσαρμοστεί προσεκτικά στην ακουστική ενός μοντέλου roadster. Το CD player που διατίθεται στάνταρ μπορεί επίσης να αναπαράγει μουσικά αρχεία σε μορφή ΜΡ3. Τα προαιρετικά ηχοσυστήματα συνοδεύονται από έως 14 ηχεία και δύο πρόσθετα κεντρικά ηχεία για μία έντονη και πολύ πιστή ηχητική εμπειρία, με ενισχυτές ισχύος έως 650 Watt. 

Μία διεπαφή USB διατίθεται προαιρετικά, συμπληρώνοντας τη στάνταρ είσοδο AUX και επιτρέποντας την ενσωμάτωση διαφόρων εξωτερικών MP3  ή άλλων μέσων αποθήκευσης δεδομένων, όπως ένα συμβατικό USB stick στο ηχοσύστημα του αυτοκινήτου. Το αναβαθμισμένο πρόγραμμα ψυχαγωγίας ελέγχεται μέσω των χειριστηρίων του ηχοσυστήματος, ή για ακόμα μεγαλύτερη άνεση, μέσω iDrive control. 

Σαν μία ακόμα επιλογή, η BMW Z4 Roadster διατίθεται επίσης με ένα CD και DVD changer που τοποθετούνται σε θέση εύκολης πρόσβασης, ακόμα και από τον οδηγό, στο ντουλαπάκι. 

Διεπαφή κινητού τηλεφώνου και πλήρης ενσωμάτωση των Smartphones. 

Το κιτ προ-εγκατάστασης κινητού τηλεφώνου με διεπαφή Bluetooth που διατίθεται σε συνδυασμό με ραδιόφωνο Professional και σύστημα πλοήγησης Professional προσφέρει ακόμα μεγαλύτερη ασφάλεια και άνεση όταν τηλεφωνείτε οδηγώντας. Μέσω αυτής, ο οδηγός κάνει παράλληλες κλήσεις με όλες τις λειτουργίες κουδουνισμού, άμεσων κλήσεων και διασκέψεων (conference call). Το μόνο που χρειάζεται είναι ένα κινητό τηλέφωνο που υποστηρίζει αυτές τις λειτουργίες στην πράξη. 

Για πλήρη ενσωμάτωση των πιο σύγχρονων μονάδων επικοινωνίας Smartphone στο αυτοκίνητο, η νέα BMW Z4 διατίθεται επίσης με έναν νέο ειδικό αντάπτορα στα αξεσουάρ της καθώς και με μία κατάλληλη βάση τηλεφώνου με θύρα USB σαν προαιρετικό εξοπλισμό. Χρησιμοποιώντας την επιλογή Extended Connection Music Player στο κινητό τηλέφωνο, ο οδηγός μπορεί να ελέγχει μέσω του BMW iDrive τις λειτουργίες επικοινωνίας και ψυχαγωγίας του τηλεφώνου του. 

Οι τηλεφωνικοί αριθμοί και οι μουσικοί τίτλοι που αποθηκεύονται στο Smartphone απεικονίζονται στην Οθόνη Ελέγχου του αυτοκινήτου. Επομένως, ο οδηγός μπορεί να έχει πρόσβαση στο τηλέφωνο αλλά και στη λειτουργία του MP3 player μιας τέτοιας συσκευής οποιαδήποτε στιγμή. Ένα ακόμα πλεονέκτημα είναι ότι το σύστημα παρέχει συνεχώς στο Smartphone ισχύ και διασφαλίζει μόνιμη λήψη μέσω της κεραίας του αυτοκινήτου. 

Η νέα διεπαφή αυτή τη στιγμή είναι κατάλληλη για την ενσωμάτωση των Apple iPhone, Sony Ericsson K850i και Nokia 6500c Smartphones.

9. Παραγωγή: Ευέλικτη Παραγωγή στο    Εργοστάσιο της BMW στο Regensburg.

· Διαδικασίες παραγωγής και βαφής με γνώμονα την ποιότητα και την περιβαλλοντική συμβατότητα.

· Πελατοκεντρική Διαδικασία Πωλήσεων και Παραγωγής. 

· Καινοτομικές διαδικασίες για την ενσωμάτωση του συστήματος οροφής.

Η νέα BMW Z4 κατασκευάζεται στο Εργοστάσιο της BMW στο Regensburg, μία από τις πιο σύγχρονες μονάδες παραγωγής αυτοκινήτων στον κόσμο. Το αυτοκίνητο κατασκευάζεται μαζί με τη BMW Σειρά 3 και τη BMW Σειρά 1 σε σύστημα μιας γραμμής παραγωγής, με οποιαδήποτε σειρά. 

Η οργάνωση/διαχείριση (logistics) που απαιτείται για το σκοπό αυτό ελέγχεται από την πιο προηγμένη πληροφορική, ενώ τα εξαρτήματα και οι μονάδες παραδίδονται απευθείας στη γραμμή συναρμολόγησης ακριβώς τη στιγμή που πρέπει και με τη σειρά που πρέπει (just in time, just in sequence). Σαφώς αυτό κάνει ολόκληρη τη διαδικασία παραγωγής εξαιρετικά ευέλικτη, με πλήρη προσανατολισμό στον πελάτη και τις προσωπικές απαιτήσεις του. 

Η Διαδικασία Πωλήσεων και Παραγωγής με Γνώμονα τον Πελάτη – Customer-Oriented Sales and Production Process (COSP) της BMW είναι πραγματικά μοναδική στον κόσμο της παραγωγής αυτοκινήτων και χρησιμοποιείται από το BMW Group πάνω από πέντε χρόνια, δίνοντας τη δυνατότητα στον πελάτη να τροποποιεί τη διαμόρφωση του αυτοκινήτου του μέχρι έξι μέρες πριν την έναρξη συναρμολόγησης χωρίς να καθυστερεί την ημερομηνία παράδοσης. 

Η απόφαση για κατασκευή της νέας BMW Z4 στο Εργοστάσιο του Regensburg και όχι πλέον στο Αμερικανικό Εργοστάσιο της BMW στο Spartanburg, όπου κατασκευαζόταν το προηγούμενο μοντέλο, επιτρέπει στο BMW Group να συνδυάζει τις ειδικότητές του σε δύο τοποθεσίες: Στο μέλλον, η δυναμικότητα παραγωγής στο Spartanburg θα βασίζεται αποκλειστικά στην παραγωγή μοντέλων BMW X. Αυτό προσφέρει επίσης  πλεονεκτήματα σε θέματα logistics και παραγωγής στο Εργοστάσιο του Regensburg, όπου, εκτός από τη BMW Σειρά 3 Cabrio, ένα ακόμα μοντέλο με αναδιπλούμενο hardtop κατασκευάζεται αυτή τη στιγμή – η BMW Z4 Roadster.

Για να διασφαλιστεί ένα βέλτιστο πρότυπο αντοχής στη διάβρωση, το κέλυφος αμαξώματος της νέας BMW Z4  κατασκευάζεται εν μέρει από γαλβανισμένο εν θερμώ φύλλο ατσαλιού που επίσης συνδυάζει έξοχη αντοχή και ακαμψία με υποδειγματική ασφάλεια στις συγκρούσεις. Τα εμπρός πλαϊνά πάνελ κατασκευάζονται από αλουμίνιο, βοηθώντας επίσης στη διασφάλιση της βέλτιστης κατανομής φορτίου άξονα. Πάνω από το 95% όλων των εργασιών στη συναρμολόγηση του αμαξώματος, τέλος, είναι πλήρως αυτοματοποιημένες. 

Προσαρμοσμένο σύστημα οροφής.

Τα κελύφη του συστήματος της οροφής συναρμολογούνται ατομικά για κάθε πελάτη σε μία ξεχωριστή αίθουσα συναρμολόγησης αφού πρώτα βαφτούν στο χρώμα του αμαξώματος. Το επόμενο βήμα είναι ο έλεγχος του περίπλοκου, ελαφρού συστήματος οροφής που αποτελείται από αλουμινένια κελύφη, στην ίδια αίθουσα και μέσω ενός πολύ απαιτητικού τεστ ελέγχου ποιότητας, διασφαλίζοντας απόλυτη ακρίβεια από κάθε άποψη.

Μετά την παραγωγή, κάθε BMW Ζ4 περνά από μία διαδικασία ενδελεχούς ελέγχου όπου – όπως απαιτείται για ένα roadster – κύριος στόχος είναι ο έλεγχος του hardtop δύο τμημάτων για πιθανές διαρροές. Αυτός ο έλεγχος περιλαμβάνει ένα δεκάλεπτο τεστ ψεκασμού νερού (βροχή) και ένα τεστ στεγανότητας με το νερό να ρέει στο αυτοκίνητο από τα πλάγια. 

Το hardtop συναρμολογείται σε κατανεμημένες διαδικασίες που πραγματοποιούνται στην ευέλικτη γραμμή παραγωγής στο Εργοστάσιο της BMW στο Regensburg. Νέα, μηχανικά κατευθυνόμενα ρομπότ που τοποθετούν με ακρίβεια το σύστημα οροφής στο αμάξωμα του αυτοκινήτου χρησιμοποιούνται για το σκοπό αυτό πρώτη φορά. 

Περιβαλλοντικά συμβατή διαδικασία βαφής.

Το Βαφείο του Εργοστασίου της BMW στο Regensburg είναι μία από τις πιο σύγχρονες μονάδες του είδους της παγκοσμίως. Στην πλήρως αυτόματη γραμμή βαφής, τα αμαξώματα του αυτοκινήτου περνούν από μία διαδικασία πολλαπλών σταδίων, όπου στρώμα φωσφορικού ψευδαργύρου να διασφαλίζει μία μακροχρόνια αντιδιαβρωτική προστασία. 

Εξάλλου εκεί, το αυτοκίνητο περνά από ένα λουτρό καθοδικής ηλεκτρόλυσης, με το πρώτο, πολύ λεπτό στρώμα βαφής να απλώνεται στο αυτοκίνητο μέσω ηλεκτροστατικής φόρτισης. Στη συνέχεια τοποθετείται το πρωταρχικό στρώμα βαφής (filler), ενώ το εξωτερικό στρώμα τοποθετείται μέσω ειδικών χωνιών που περιστρέφονται με έως και 40.000 σ.α.λ. 

Η αποτελεσματική και περιβαλλοντικά συμβατή χρήση υλικών διασφαλίζεται από ηλεκτροστατική φόρτιση, ενώ τα ηλεκτροστατικά φορτιζόμενα σωματίδια βαφής έλκονται προς το γειωμένο αμάξωμα του αυτοκινήτου ακριβώς στη σωστή ποσότητα.

Το τελευταίο βήμα στη διαδικασία βαφής είναι η τοποθέτηση του βερνικιού. Αυτό το τέταρτο στρώμα προστατεύει την επιφάνεια του αυτοκινήτου και χαρίζει στο χρώμα μεγαλύτερο βάθος και λάμψη. 

Χρησιμοποιώντας βερνίκι υπό μορφή πούδρας, η BMW έχει εφαρμόζει μία ιδιαίτερα περιβαλλοντικά συμβατή τεχνολογία – πρωτοποριακή στην παραγωγή αυτοκινήτου, χωρίς να χρησιμοποιεί διαλυτικό, και χωρίς να παράγει υγρά απόβλητα. Η περίσσεια πούδρα ανακυκλώνεται στη διαδικασία παραγωγής, αυξάνοντας την πραγματική χρήση της πούδρας στο 97%. 

Γεγονότα και Αριθμοί για το Εργοστάσιο της BMW στο Regensburg.

Το Εργοστάσιο της BMW στο Regensburg κατασκευάζει αυτοκίνητα πάνω από 20 χρόνια. Το Εργοστάσιο απασχολεί πάνω από 10.000 συνεργάτες της BMW , μεταξύ των οποίων περίπου 300 είναι μαθητευόμενοι, στο τμήμα Πρεσών, στο Φανοποιείο, στο Βαφείο, στο τμήμα Συναρμολόγησης και στο τμήμα Logistics. 

Εκτός από τη νέα BMW Z4, το Εργοστάσιο της BMW στο Regensburg κατασκευάζει επίσης τη BMW Σειρά 3 Sedan, Coupé και Cabrio, τη BMW M3, καθώς και τη BMW Σειρά 1.

Το Εργοστάσιο κατασκευάζει επίσης ειδικές εκδόσεις αυτών των μοντέλων για την αστυνομία, πυροσβεστική και τις πρώτες βοήθειες (ασθενοφόρα), μαζί με τον κατάλληλο εξοπλισμό. Μία ακόμα λειτουργία του Εργοστασίου του Regensburg είναι να παρέχει στα εργοστάσια του Μονάχου και της Λειψίας πόρτες και καπό για τη BMW Σειρά 3. Μόνο το 2007, περίπου 300.000 αυτοκίνητα πέρασαν από τη γραμμή παραγωγής του Regensburg, όπου οι εγκαταστάσεις καλύπτουν μία επιφάνεια 1,4 εκατομμυρίων τετραγωνικών μέτρων. 

Τα μηχανήματα παραγωγής του Εργοστασίου της BMW στο Regensburg χρησιμοποιούνται από 70 μέχρι 140 ώρες την εβδομάδα, με διαφορετικούς χρόνους λειτουργίας των μηχανημάτων και ατομικής εργασίας, ενώ το Εργοστάσιο εφαρμόζει και φιλοσοφίες μεταβλητού ωραρίου εργασίας. Αυτό σημαίνει ότι οι εργαζόμενοι μπορούν να προσδιορίζουν ευέλικτα το προσωπικό τους, εβδομαδιαίο ωράριο εργασίας, σύμφωνα με τις ατομικές απαιτήσεις τους. 

Για να προσφέρουν στους εργαζόμενους βέλτιστες συνθήκες εργασίας, οι γραμμές συναρμολόγησης διασφαλίζουν ένα υψηλό πρότυπο εργονομίας χρησιμοποιώντας τα πιο προηγμένα τεχνικά χαρακτηριστικά: Οι ιμάντες στις γραμμές παραγωγής ρυθμίζονται ως προς το ύψος και τη γωνία, ώστε οι εργαζόμενοι να μπορούν πραγματοποιούν σχεδόν όλες τις διαδικασίες με μία από μία βολική όρθια θέση. Η μεγάλη γκάμα εργασιών στον όλο και πιο περίπλοκο κόσμο της παραγωγής αυτοκινήτων προσφέρει επιπλέον ελκυστικές προκλήσεις για το τμήμα ΙΤ του εργοστασίου και για αποδοτική διαχείριση της αλυσίδας προμηθευτών.

10. Προδιαγραφές.

BMW Z4 sDrive23i, 
BMW Z4 sDrive30i, 
BMW Z4 sDrive35i.

	
	
	Z4 sDrive23i 
	Z4 sDrive30i 
	Z4 sDrive35i 

	Αμάξωμα 
	
	
	
	

	Αρ. θυρών/θέσεων
	
	2/2 
	2/2 
	2/2 

	Μήκος/πλάτος/ύψος (χωρίς φορτίο) 
	mm 
	4,239/1,790/1,291 
	4,239/1,790/1,291 
	4,239/1,790/1,291 

	Μεταξόνιο 
	mm 
	2,496 
	2,496 
	2,496 

	Κύκλος στροφής 
	m 
	10.7 
	10.7 
	10.7 

	Χωρητικότητα ρεζερβουάρ 
	περίπου ltr 
	55 
	55 
	55 

	Σύστημα με ψύξης συμπ. του καλοριφέρ
	ltr 
	8.2 (8.5) 
	8.2 (8.5) 
	8.2 (8.5) 

	Λάδι κινητήρα 
	ltr 
	6.5 
	6.5 
	6.5 

	Βαλβολίνη κιβωτίου συμπ. διαφορικού 
	ltr 
	Lifetime 
	Lifetime 
	Lifetime 

	Βάρος, κενό, (EU) 
	kg 
	1,480 (1,505) 
	1,490 (1,505) 
	1,580 (1,600) 

	Μέγιστο φορτίο (DIN) 
	kg 
	330 
	330 
	330 

	Μέγιστο επιτρεπόμενο βάρος
	kg 
	1,735 (1,760) 
	1,745 (1,760) 
	1,835 (1,855) 

	Μέγιστο φορτίο άξονα εμπρός/πίσω
	kg 
	800/970 
	800/970 
	870/1,000 

	Χωρητικότητα αποσκευών 
	ltr 
	180–310 
	180–310 
	180–310 

	Αεροδυναμική αντίσταση
	cd x A 
	0.34 x 1.96 
	0.34 x 1.96 
	0.35 x 1.96 

	
	
	
	
	

	Κινητήρας
	
	
	
	

	Διάταξη/αρ. κυλίνδρων/βαλβίδων 
	
	Straight/6/4 
	Straight/6/4 
	Straight/6/4 

	Διαχείριση 
	
	MSV80 
	MSV80 
	MSD81 

	Κυβισμός 
	cc 
	2,497 
	2,996 
	2,979 

	Διάμετρος/διαδρομή
	mm 
	78.8/82 
	88.0/85.0 
	89.6/84.0 

	Συμπίεση 
	:1 
	11.0 
	10.7 
	10.2 

	Καύσιμο 1 
	RON 
	min RON 91–98 
	min RON 91–98 
	min RON 95–98 

	Μεγ. Ισχύς 
	kW/hp 
	 150/204 
	190/258 
	225/306 

	στις
	rpm 
	6,400 
	6,600 
	5,800 

	Μεγ. ροπή
	Nm/lb-ft 
	250/184 
	310/228 
	400/295 

	στις
	rpm 
	2,750 
	2,600 
	1,300–5,000 

	
	
	
	
	

	Ηλεκτρικό Σύστημα
	
	
	
	

	Μπαταρία/θέση
	Ah/– 
	70/χώρος αποσκευών 
	 70/ χώρος αποσκευών
	70/ χώρος αποσκευών

	Εναλλάκτης
	A/W 
	170/2,380 
	170/2,380 
	170/2,380 

	
	
	
	
	

	Πλαίσιο και Ανάρτηση
	
	
	
	

	Ανάρτηση, εμπρός
	Άξονας δύο συνδέσμων με έκκεντρη κάστερ, ελαφρώς θετική σύγκλιση, αντιστάθμιση εγκάρσιων φορτίων, γεωμετρία αντιβύθισης

	Ανάρτηση, πίσω 
	Άξονας πολλαπλών συνδέσμων, κεντρική έδρασης, ξεχωριστά ελατήρια και αμορτισέρ, γεωμετρία αντιβύθισης και αντιανύψωσης

	Φρένα, εμπρός
	
	
	Δισκόφρενα
	

	Διάμετρος 
	mm 
	300 x 24, αεριζόμενα
	330 x 24 αεριζόμενα
	348 x 30, αεριζόμενα

	Φρένα, πίσω 
	
	 
	Δισκόφρενα
	

	Διάμετρος 
	mm 
	300 x 20, αεριζόμενα
	300 x 20, vented 
	324 x 20, αεριζόμενα

	Συστήματα Οδηγικής Ευστάθειας
	
	ABS, DSC, DTC, ADB 
	

	Σύστημα Διεύθυνσης
	
	EPS Electric Power Steering 

	
	
	

	Συνολική σχέση υποπολλαπλασισμού
	:1 
	14.36 
	14.36 
	14.36 

	Κιβώτιο
	
	6-τάχυτο μηχανικό κιβώτιο  (6-τάχυτο σπορ αυτόματο κιβώτιο) 
με Steptronic ή or 7-τάχυτο σπορ αυτόματο κιβώτιο με 
διπλό συμπλέκτη, προαιρετικά στην Z4 sDrive35i)

	Σχέσεις
I 
	:1 
	4.323 (4.171) 
	3.498 (4.171) 
	4.055 (4.780) 

	
II 
	:1 
	2.456 (2.340) 
	2.005 (2.340) 
	2.396 (3.056) 

	
III 
	:1 
	1.659 (1.521) 
	1.313 (1.521) 
	1.582 (2.153) 

	
IV 
	:1 
	1.230 (1.143) 
	1.000 (1.143) 
	1.192 (1.678) 

	
V 
	:1 
	1.000 (0.867) 
	0.809 (0.867) 
	1.000 (1.390) 

	
VI 
	:1 
	0.848 (0.691) 
	0.701 (0.691) 
	0.872 (1.203) 

	
VII 
	:1 
	
	
	–/(1.000) 

	
R 
	:1 
	3.938 (3.403) 
	3.187 (3.403) 
	3.677 (4.454) 

	Τελική μετάδοση
	:1 
	3.636 (3.727) 
	4.273 (3.636) 
	3.077 (2.563) 

	Ελαστικά
(εμπρός)
	
	225/45 R17 
91W RSC 
	225/45 R17 
91W RSC 
	225/45 R17 
91W RSC 

	
(πίσω) 
	
	225/45 R17 
91W RSC 
	225/45 R17 
91W RSC 
	255/40 R17 
94W RSC 

	Ζάντες
(εμπρός) 
	
	8J x 17 ελ.κράματος
	8J x 17 ελ.κράματος
	8J x 17 ελ.κράματος

	
(πίσω) 
	
	8J x 17 ελ.κράματος
	8J x 17 ελ.κράματος
	8,5 J x 17 ελ.κράματος

	
	
	
	
	

	Επιδόσεις 
	
	
	
	

	Κιλά ανά ίππο (DIN) 
	kg/kW 
	9.4 (9.5) 
	7.4 (7.5) 
	6.7 (6.8) 

	Ειδική ισχύς 
	kW/hp 
	60.1/81.7 
	63.4/86.2 
	75.5/102.7 

	Επιτάχυνση
0–100 km/h 
	sec 
	6.6 (7.3) 
	5.8 (6.1) 
	5.2 (5.1) 

	
0-1000m
	sec 
	26.9 (27.7) 
	25.2 (25.6) 
	24.4 (24.2) 

	με 4η /5η σχέση
80–120 km/h 
	sec 
	6.4/7.8 
	5.3/6.8 
	4.9/5.7 

	Τελική ταχύτητα
	km/h 
	242 (239) 
	250 
	250 

	
	
	
	
	

	Κατανάλωση Καυσίμου (Κύκλος EU) 
	
	
	
	

	Εντός Πόλης
	ltr/100 km 
	12.4 (11.8) 
	12.4 (11.9) 
	13.5 (12.6) 

	Εκτός Πόλης
	ltr/100 km 
	6.2 (6.1) 
	6.2 (6.2) 
	7.0 (6.9) 

	Μικτός Κύκλος
	ltr/100 km 
	8.5 (8.2) 
	8.5 (8.3) 
	9.4 (9.0) 

	CO2 
	g/km 
	199 (192) 
	199 (195) 
	219 (210) 

	
	
	
	
	

	Διάφορα 
	
	
	
	

	Προδιαγραφές ρύπων
	
	EU 5 
	EU 5 
	EU 5 


[image: image2.wmf] 



12. Καμπύλες Ισχύος και Ροπής.

BMW Z4 sDrive23i.

BMW Z4 sDrive30i.

BMW Z4 sDrive35i.

ΜΟΝΟ ΓΙΑ ΔΗΜΟΣΙΟΓΡΑΦΟΥΣ 

Διεύθυνση Εταιρικής Επικοινωνίας 

Νίκος Ταγκούλης, Διευθυντής Εταιρικής Επικοινωνίας, BMW Hellas AE.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 

Βιβή Δαλάκου, Βοηθός Διευθυντή Εταιρικής Επικοινωνίας, BMW Hellas AE.

Τηλέφωνο: +30 2109118151, Fax: +30 210 9118007

e-mail: stavroula.dalakou@partner.bmw.gr 

